Kaarina Davis: 2020\nKolumni: Terveydelle olennaista on turvallisuus ja ympäristön muuttumattomuus\nOhessa Elonkehä-lehdessä julkaistu kirjoitukseni.\nIltausvaa lähimaisemissa. Kuva on vuodelta 2013.\nTämä vuosi on laittanut meidät miettimään terveyttä. Niin kauan kun olemme terveitä, emme pohdi moista itsestäänselvyyttä. Terveys on elimistölle normaali tila. Nenää tai hengittämistä ei tiedosta ennen kuin nenä on tukossa eikä henki kulje. Toimivan selän merkitystä ei ymmärrä arvostaa ennen kuin liikkuminen muuttuu kivuliaaksi. Heti kun sairastumme, toivomme hartaasti paranevamme ja lupaamme olla valittamatta turhasta. Simsalabim, hetki tervehtymisestä ja olemme takaisin itsestäänselvyyksien raiteilla.\nTerveyttä on vaikea ajatella ilman heijastuspintaa, sairautta. Terveys ei ole kuitenkaan sairauden vastakohta vaan suhteellinen asia. Moni sairas elää tervettä elämää. Moni terve elää sairasta elämää. Terveyden tai terveydentunteen puuttumisen voi määritellä monella tavalla. Mikä on tervettä, normaalia?\nMuistelen lapsuuttani, joka oli suojatonta ja jatkuvia vastoinkäymisiä. Terveydentunnetta esti turvallisen aikuisen puute. Koska olin kiltti ja oppinut sivuuttamaan omat ajatukseni toisten hyväksi, tie vei sairaanhoitajaksi. Hoidin itseäni hoitamalla toisia. Minusta tuli toisille se kaivattu turvallinen aikuinen.\nSairaalassa hoidettiin oireita. Minä halusin hoitaa ihmisiä. Halusin auttaa ihmisiä säilyttämään terveytensä ja ennaltaehkäisemään sairauksia. Tähän annettiin harvoin mahdollisuutta. Vasta kun olin jatkuvan arvoristiriidan, kiirestressin ja suorittamiskulttuurin takia menettämässä oman terveyteni, ulotin harkinnan itseeni: toiminko terveesti? "Normaali oravanpyöräelämä" on sairasta. Sairauden oireet kuten masennus, päänsärky, vatsaoireet, selkäkivut – miten kukin reagoikaan – ovat terveitä merkkejä. Ne ovat elimistön varoituksia väärästä suunnasta.\nKun sitten hain itselleni apua, hoidettiin tervettä ihmistä, joka ei vain jaksanut sairastavaa maailmaa. Lääkärit määräävät ihmisille lääkkeitä, jotta he jaksaisivat jatkaa systeemissä, joka ei edesauta terveyttä. Loppuunpalamisen ansiosta aloitin ajatusprosessin, jonka ansiosta onnistuin muuttamaan suuntaa. Löysin itseni pienestä mökistä luonnon helmasta, elin vähemmällä, suojelin luontoa ja tunsin itseni tavattoman terveeksi. Siitä seurasi että minuun ruvettiin suhtautumaan kuin kaheliin. Elämä on saippuaoopperaa. Kului joitain vuosia, kirjoitin kokemuksistani muutaman kirjan ja minut palkittiin Mielenterveysseuran tunnustuspalkinnolla ansiokkaasta toiminnasta ihmisten henkisen hyvinvoinnin edistämiseksi.\nIsoja kysymyksiä ovat miten luonnon elämässään etusijalle asettavat ihmiset selviävät terveinä valtakulttuurista, jossa kestämättömyys on normi? Mitä tapahtuu terveydelle, kun luonto on palasina? Uutisissa kerrotaan laajoista maastopaloista, hurrikaaneista ja maanjäristyksistä; silloin käsitetään että katastrofit tuovat mukanaan suurta psyykkistä ahdistusta. Kun samaa turvattomuutta ja luonnonkriisejä aiheuttavaa tuhoa tehdään tietoisesti ja paikallisesti, surua ja oirehtimista ei tunnutakaan ymmärrettävän. Terveydelle olennaista on turvallisuus ja tietynasteinen ympäristön muuttumattomuus. Niitä ei saavuteta lääkeresepteillä.\nTerveyden säilyttäminen on usein psykologista peliä. Terveys syntyy itsetuntemuksesta ja suhteellisuudentajusta. Myös vino huumorintaju auttaa. Terveyden tunteita syntyy kiitollisuudesta, kun osaa arvostaa "itsestäänselvyyttä", luontoa. Luonnon ja terveyden säilyttääkseen on harkittava tarkasti keneltä vastaanottaa neuvoja ja mihin suostuu. Liian usein kuuntelemme tahoja, jotka ovat niin syvällä luonnosta vieraantuneesta kulttuurissa, etteivät he osaa enää tarjota terveyttä.\nSama paikka kesällä 2020.\nAsiasanat: henkinen hyvinvointi, itsetuntemus, loppuunpalaminen, luonnon hoitava vaikutus, luonnon vaikutus terveyteen, stressi, suorittaminen, terveydentunne, terveys, ympäristön vaikutus terveyteen\nKysymys: miten voin ottaa kantaa luontokysymyksiiin?\nSain lukijakirjeen, jossa kysytään näin: ”Kaipaan todella aikaa, jolloin ajatukset ja keskittyminen saivat jatkua pidempään kuin minuutteja kerrallaan. Olisikin tosi hienoa kuulla olisiko sinulla ajatuksia siihen miten tavallinen tallaaja voisi ottaa kantaa luontokysymyksiin ilman instaa, facea, twitteriä, tiktokia jne. Mitkä jutut sinä olet kokenut vaikuttavimmiksi (jos kirjoja ei nyt lasketa)? Luulen, että monikin ekologisen elämäntavan toteuttaja pohtii tätä. Some on tuottanut kyllä pettymyksen ja se on entistä kuplautuneempi.”\nTässä vastaukseni (jonka myötä terkkuja I:lle! 💓):\nEnnen käytännön vinkkejä, muutama sana asenteista. Hienoa, että mietit näitä asioita ja haluat olla ratkaisemassa ongelmia ja vaikuttamassa tulevaisuuteemme, kiitos!\nEdellä mainituissa some-kanavissa en ole mukana, joten kirjoitan tähän miten minä toimin luonnon puolesta.\nMielestäni tärkeintä vaikuttamisessa on tahtotila tehdä jotain ja muuttaa asioita parempaan ja asenne, ettei suostu katsomaan epäkohtia vierestä. Välittää niin paljon, että haluaa yrittää. Tunnen lukuisia ihmisiä, jotka kertovat haluavansa muutosta ja kärsivät esimerkiksi elinympäristönsä muutoksista, mutta he eivät ole kuitenkaan valmiita tekemään mitään, ovat varovaisia ottamaan kantaa ja miellyttävät mieluummin vahingontekijöitä halutessaan välttää välikohtauksia ja leimautumista.\nPidättyväiset ihmiset harvoin muuttavat maailmaa. Käy niin kuin kuuluisassa Keisarin uudet vaatteet -sadussa. Kukaan ei uskalla sanoa mitä mieltä on oikeasti, kunnes joku viimein avaa suunsa. Aina tarvitaan edelläkävijöitä, jotta maailma muuttuisi.\nOn syytä muistaa, että luontoa tuhoavat ja eläimiä tappavat ihmiset eivät häpeä toimintaansa, sen kun touhuavat vaan. Luontoa ja elämää puolustavien ei olisi siis vähimmässäkään määrin hävettävä tai pelättävä leimautumista, päinvastoin oltava siitä ylpeä. Missä jamassa maailma olisi, jos meitä ei olisi?\n”Ei ole koskaan syytä epäillä, etteikö pieni joukko ajattelevia kansalaisia voisi muuttaa maailmaa – nimenomaan ne ja vain ne ovat ylipäätään onnistuneet.” antropologi Margaret Mead\nAvaa suusi ja kerro mitä ajattelet.\nOle rohkea ja toimi toistenkin puolesta.\nElämässä täytyy olla ihanteita joiden puolesta on valmis toimimaan, se antaa elämäntarkoituksen.\nOle oma itsesi. Seiso vakaasti niiden arvojen takana joihin uskot. Ihmisten voivat olla ystäviä ja ystävällisiä, vaikka eivät olisi samaa mieltä asioista. Keskustelut kylvävät ajatuksia.\nOsoita omalla esimerkilläsi, että toisinkin voi elää.\nOma kulutus ja muukin käyttäytyminen on vaikuttamista. Mihin kulutat aikasi, energiasi ja rahasi, kuvastaako se arvojasi?\nMuista, että säännöt ja systeemit ovat ihmisten luomia ja siksi ne ovat myös muutettavissa.\nLuo painetta päättäjille. Ole suoraan henkilökohtaisesti yhteydessä päättäjiin. Kirjoita kirje, sähköposti, soita, sovi tapaaminen, keskustele. Poliitikot tulevat usein perässä eivätkä uskalla puuttua asioihin ennen kuin aktiivinen ihminen/joukko ottaa kantaa. Kukaan ei ole ajatustenlukija.\nAnna palautetta kuntaan.\nOta yhteyttä lehtien toimituksiin ja ehdota toimittajille aiheista, joista voisi tehdä juttuja.\nÄänestä. Tai asetu ehdolle.\nTee yhteistyötä. Yhdessä saa enemmän aikaan kuin yksin.\nLiity luontojärjestöjen jäseneksi.\nOsallistu aktiivisesti yhdistysten toimintaan. Aktiivina saat olla luomassa ja järjestämässä sellaista toimintaa, jota kaipaa ja haluaa. Järjestöjen ääni kuuluu usein kantavammin kuin yksittäisen kansalaisen.\nSamaa aihetta olen käsitellyt muun muassa näissä aiemmissa blogikirjoituksissani:\nKysyttyä: Mitä konkreettista voin tehdä metsien ja lintujen hyväksi?\nTahdotko takapihallesi linnunlaulua, metsien huminaa ja luonnonrauhaa? Silloin sinun pitää ymmärtää kaavoituksesta ainakin nämä asiat.\nTässä on välitön vaikuttamisen mahdollisuus. Käy allekirjoittamassa tärkeä kansalaisaloite. Uhanalaisia lajeja metsästetään Suomessa edelleen ja aina vaan. Hommalle täytyy saada stoppi: Uhanalaisten lajien metsästäminen kiellettävä metsästyslaissa.\nAsiasanat: kaavoitus, kansalaisaktiivisuus, luonnon puolustaminen, vaikuttaminen\nMinulle lähetettiin muutamia viestejä edelliseen älypuhelin-postaukseeni liittyen. Ihmiset komppaavat: rauhaa ja yhtenäistä aikaa kaivataan. Moni on pohtinut pitkään miten pääsisi eroon somesta ja älypuhelimista. Tässä pari lukijoilta tullutta kirjoitusta, jotka jaan kirjoittajien luvalla, että saatte vähän vertaistukea, jos olette pohdiskelleet aihetta. Tsemppiä!\n”Innostuin kirjoittamaan sinulle viimeisimmän blogipostauksesi inspiroimana. Ymmärrän todella hyvin halusi vastustaa älypuhelinta. Olen itse ollut laitteen orja ja nyt pyristelen irti riippuvuudestani kuin addikti heroiinikoukusta.\nOlen niin sanottu diginatiivi. Sain ensimmäisen kännykän 9-vuotiaana. Aloin viime kesänä oikeasti havahtua älypuhelimen tuomiin ongelmiin kunnolla, kun huomasin räplääväni puhelinta vessassa ja ottavani sen kanssani sänkyyn nukkumaan. Sairasta.\nHerätys tuli oikeastaan siinä kohtaa, kun tajusin etten minä, entinen lukutoukka, enää pysty lukemaan kirjaa. Nuorena kuljin kirja kädessä ympäri taloa, uppouduin tarinaan täysin ja ahmin tuhatsivuisen Harry Potterin yhden viikonlopun aikana. Nyt jaksoin lukea viisi sivua ja löysin itseni puhelin kädestä. Sairasta, sairasta, sairasta. Ja ennen kaikkea surullista.\nAloitin rajoittamalla ruutuaikaani. Puhelimessani voi asettaa tietyille sovelluksille käyttörajoja. Instagram, 20 minuuttia, Facebook 15 minuuttia jne. Sosiaalinen media oli kuitenkin edelleen oleellinen osa päivittäistä elämääni. Kun aikaraja täyttyi, olo oli jotenkin orpo, mutta onneksi aamulla sovellukset olivat taas “auki.”\nNoin kuukausi sitten luin Eeva Kolun kirjan “Korkeintaan vähän väsynyt”, joka kertoo uupumuksesta. Se, mikä kirjassa eniten herätteli, oli kappale sosiaalisesta mediasta.\nKirjassa puhuttiin siitä, miten sosiaalinen media tekee elämästä performanssin. Sen sijaan, että eläisimme tätä elämää, luomme performanssia sosiaalisen median yleisölle. Pahimmillaan teemme asioita vain siksi, että voimme näyttää ne instagramissa. Sen sijaan että menisimme viettämään rauhallista mökkiviikonloppua, menemmekin mökille voidaksemme “tuottaa sisältöä mökkiviikonlopusta seuraajillemme.” Ja tämä ei todellakaan rajoitu sosiaalisen median “vaikuttajiin”, vaan tätä tekevät kaikki.\nLukiessani tätä aloin voida fyysisesti pahoin. Mietin kaikkia niitä mökkiviikonloppujen aikana otettuja kuvia halonhakkuusta, auringonlaskusta ja letunpaistosta, joita olin jakanut sosiaalisessa mediassa. Mietin kaikkia niitä tapahtumia, joita olin tuijottanut silmieni sijaan puhelimen kameran kautta. Oksetti. Poistin puhelimestani kaikki sosiaalisen median sovellukset. Haluan elää, en tuottaa sisältöä elämästäni muille.\nTästä on nyt kuukausi ja paluuta vanhaan en halua. Koen saaneeni tilalle niin paljon. Tässä muutama huomio, jonka olen tehnyt:\nOlen saanut lisää aikaa. Ennen tapoin puhelimella aikaa elämisen sijaan. Nyt joudun oikeasti miettimään, mitä tekisin seuraavaksi. Lukisinko kirjaa, soittaisinko äidille, lähtisinkö lenkille vai menisinkö päiväunille. En enää tapa aikaa, vaan teen asioita, elän.\nIhmissuhteiden aitous punnitaan. Olen tajunnut, että elämässäni on vain kourallinen oikeasti tärkeitä ihmisiä, nyt kun siitä on poistettu puolituttujen kuulumisten seuraaminen ja kommentointi sosiaalisessa mediassa.\nOlen positiivisempi ja näen maailman valoisampana paikkana. Johtunee siitä, etteivät Pekka perussuomalaisen tai Niilo naisvihaajan kommentit enää satu silmilleni jatkuvasti ja pyytämättä.\nKoen voivani vaikuttaa. Ilmastoasiat, kohtuutalous ja hitaampi elämä ovat asioita, joita olen pitänyt jo pitkään tärkeinä. Vihapuheen pelossa en ole halunnut ottaa asioihin kantaa. Nyt olen lukenut kirjoja, kartuttanut tietojani, liittynyt Luonnonsuojeluliiton paikallisyhdistykseen ja hahmotellut mielipidekirjoitusta sanomalehteen. Maailma on jotenkin avoimempi ja mahdollisuuteni sosiaalisen median ulkopuolella rajattomat.\nEnnen kaikkea olen kuitenkin saanut elämääni syvyyttä. Olen pyrkinyt olemaan enemmän läsnä niissä yhteisöissä, joihin ihan fyysisestikin kuulun.\nKäyn paikallisten yhdistysten kokoontumisissa, menin kansalaisopistoon kurssille ja perehdyin asukasyhdistyksen kokouksen pöytäkirjaan. Elämähän tapahtuu paikallisesti ja fyysisessä todellisuudessa. Jonkun tuntemattoman ihmisen ajatukset toiselta puolelta maapalloa eivät ole niin tärkeitä kuin oma fyysinen todellisuuteni tässä.\nVoisin paasata tästä aiheesta loputtomasti, mutta en halua rasittaa sinua enempää sepustuksillani. Sen olen kuitenkin tajunnut, että maailma on kirkkaampi, syvempi ja rauhallisempi ilman sosiaalista mediaa ja jatkuvaa puhelimen näpräämistä.\nKäytän puhelinta edelleen pankkiasioihin, suunnistamiseen ja äänikirjojen kuunteluun (neulon paljon ja silloin tykkään kuunnella kirjoja), mutta olen tarkempi siitä, mitä sovelluksia ja teknologiaa elämääni päästän.\nHuolestuneena seuraan kehitystä. Mitä tapahtuu, jos sosiaalisen median valta vain kasvaa? En halua edes ajatella.\nKiitos kirjoistasi ja kiitos blogistasi, se on turvasatamani tässä hullussa maailmassa.”\n”Hei! Viimeisin kirjoituksesi älypuhelimista oli kyllä taas asia joka mietityttää itseänikin. Minulla on kyllä ollut 2 vuotta älypuhelin, käytetty sellainen, mutta lisäksi minulla on tavallinen näppäinpuhelin josta en hevillä luovu. Soitan näppäinpuhelimella kaikki puhelut, akun kesto on hyvä, ja lisäksi mahtuu pieneen tilaan ja luulenpa että säteilyäkin tulee vähemmän kuin älypuhelimista. Minä en omista kameraa, joten älypuhelin toimii eniten kamerana. Toi on niin totta että nykyään pitää esim. whatsapp-viesteihin vastata heti, toki lapsille haluan olla tavoitettavissa, muuten en niin välittäisi kokoajan olla saatavilla. Some alkaa turhauttamaan ja siellä kyllä saa tapettua aikaansa. Nuorimmainen aloitti juuri päiväkodin ja sinnekään ei voi viedä ilman että on päiväkotisovellus, josta varataan mm. hoitoajat. Minusta on aivan ihanaa että on ihmisiä joilla ei ole älypuhelinta ja mielelläni taistelisin sen puolesta että ilman voisi elää. En innostu 5G verkosta, jatkuva säteily tuntuu pelottavalta, ja se jätemäärä joka aiheutuu kun jatkuvasti pitää uusia puhelinta kun joko se vaan on olevinaan so last season tai sitten sovellus vanhenee. Kaikki röykkiöt vaihtokuoria jää jätekasoiksi. Minä pyörittelen päätäni kun vanhemmat ostavat lapsilleen 1000€:n puhelimia. Turhauttava maailma. Iloa kuitenkin sinulle.”\nAsiasanat: digi-paasto, elämä ilman älypuhelinta, pois somesta, someähky, sosiaalinen media ja hyvinvointi, älypuhelin\nKun pelkät väkäset synnyttävät sosiaalista painetta\nOlen aiemmin kertonut, että minulla on vuoden 2004 matkapuhelin käytössä enkä halua älypuhelinta. Tilanne on edelleen sama. Välillä mietin, missäköhän kohtaa älypuhelin on vaan pakko hankkia, kun älypuhelimista lähetetyt liian pitkät tekstiviestit eivät saavu koskaan perille (ettette jotkut ihmettele, jos vastausta ei ole kuulunut) ja kaikkialle koetetaan tunkea sovelluksia, älypuhelinmaksua ja -kirjautumista.\nYritän pysyä menossa mukana ja seuraan tilannetta sivusta. Olen kokeillut ystävieni älypuhelimia, jotta tietäisin mistä jään – tai en jää – paitsi. Tiedostan kyllä älypuhelinten lukuisat hyvätkin puolet, mutta älypuhelimen mukana ei tule kaupantekijäisenä itsehillintää tai kohtuutta. Monet ovat kauhuissaan vanhasta puhelimestani ja vakuuttavat, että älypuhelin kannattaa hankkia. ”Käytät sitä sitten vaan välttämättömimpiin etkä muuhun.” Näin varmaan joudun jossain kohtaa tekemäänkin, mutta ainakaan vielä en lähde siihen leikkiin mukaan. Anna pahalle pikkusormi niin se vie koko käden.\nArvostan aikaani ja rauhaani korkealle. Pidän siitä, että saan olla rauhassa ajatusteni kanssa ilman pirstoutunutta aikaa. Älypuhelimen myötä toissijaiset ajatukset alkavat estää meitä olemasta läsnä tässä hetkessä. Läsnäolo luo terveyttä ja hyvinvointia.\nEmme selvästikään tiedosta älypuhelinten, internetin ja sosiaalisen median vaikutuksia elämänlaatuumme. Harva kunnolla tiedostaa mille kaikelle altistuu älypuhelimen myötä.\nLuin juuri Jussi Pullisen viime vuonna ilmestyneen teoksen Mitä meille tapahtui? – Näin internet ja sosiaalinen media muuttivat elämämme. Kirja oli mielenkiintoinen ja selkeä analyysi siitä kuinka me ihmiset vasta opettelemme internetiä. Tulemme näkemään sen todelliset seuraukset luultavasti vasta vuosikymmenien päästä. Näemme joka päivä liikaa asioita, ihmissuhteistamme ja elämästä on tullut mitattavia algoritmeja, kirjoitustapamme ja viestittelytapamme ovat muuttuneet, on trolleja ja valeuutisia, ihmisten kiistelyä, tuomarointia ja kaikkea dataa seurataan ja valvotaan. Kuvaamisesta ja selfie-omakuvista on tullut niin tavallisia, että vaikea käsittää ilmiön levinneen Suomeen vasta seitsemän vuotta sitten.\nJoudumme käsittelemään päivittäin massoittain erilaisia signaaleja. Pullinen kehottaa laskemaan yhteen Facebook-virrassa ohi viuhuvat päivittäjät ja päivitysten alla vilkkuvat kommentoijat. Tee sama Instagramille, sitten Twitterille ja lopuksi Snapchatille, Tiktokille ja sovelluksille, jotka näiden jälkeen on puhelimesi vallannut. Koko maailman kakofonia on ympärillämme.\nNauroin kauhunsekaista naurua, kun luin seuraavat otteet kirjasta. Nämä ovat loistavia esimerkkejä ”toissijaisista ajatuksista” ja siitä millaiseen puristukseen ihmiset itsensä laittavat ja kuinka paljon älypuhelimet ja sosiaalinen media voivat siepata henkistä energiaa aivan huomaamatta:\n”Pelkästään omiin päivityksiimme kertyvissä signaaleissa on käsittelemistä. Saamme seurata tykkäysten määrää ja tykkääjien henkilöllisyyttä, päivityksiin kertyviä kommentteja ja niiden sävyä ja kenties vastata innokkaimmille. Twitterissä on tulkittava, onko tykkääjä tosissaan vai piruileeko hän tykkäämällä päivityksestämme ironisesti. Jos saamme uusia seuraajia, on tietysti tarkastettava, keitä he ovat: tutkittava profiili ja mietittävä, mikä heidät sai meistä kiinnostumaan. Vastauksia puntaroidessa on mietittävä, kuinka hyvä tuttu kunkin ihmisen kanssa olinkaan, mihin sävyyn vastaus on kirjoitettava ja kuinka pian vastaus kannattaa tehdä, ettei vaikuta liian innokkaalta tai liian pidättyväiseltä. (…) Kuka tuo päivitykseni jakanut ihminen on? Miksi tuo vastasi minulle noin, vaikka emme edes tunne? Flirttaileeko hän vai haluaako vain levittää näkemyksiään mahdollisimman laajalle? Ymmärsikö hän väärin? Onko jako vain viesti hänen omille seuraajilleen? Onko hän tosissaan? Haluaako hän loukata minua? Vai yrittääkö hän vain olla hauska? (…) Vaikka sosiaalisen median signaalien käsittely kestää usein vain sekunteja, se jättää jälkensä.”\n(…) ”Yksinkertaisimmillaan kyse voi olla väkäsistä. Useimmissa chat-sovelluksissa kunkin viestin loppuun ilmestyy pieni merkki siitä, että viesti on mennyt vastaanottajalle perille. Whatsappissa väkäset vaihtavat väriä harmaasta siniseksi, kun viesti on luettu – toisissa sovelluksissa niiden sijasta paikalle ilmestyy lakoninen teksti ”Nähty”. Lukukuittaukset luovat kokonaan uuden sosiaalisen tilanteen, jollaista ei ennen verkkoa ole ollut olemassa. Olisi epäkohteliasta näyttää viestikumppanille, että viesti on kyllä luettu, mutta sitä ei ole koettu lukemisen arvoiseksi.”\nTekniikka lisää yhteydenpidon painetta. Pelkät väkäset synnyttävät sosiaalista painetta.\nPullinen pohtii, että ennen matkapuhelimien chatia viestivälineet eivät pyrkineet lisäämään viestinnän määrää. Pikemminkin kaukopuheluiden ja kirjeiden hinta ja hitaus hillitsi yhteydenpitoa ja teki siitä harvinaista. Poissaolot olivat oleellinen osa viestintää. Nyt internet ja älypuhelimet ovat poistaneet poissaolot viestinnästä ja sovellukset yllyttävät ihmisiä vastaamaan nopeammin, enemmän ja mahdollisimman monelle. Pullinen toteaakin, että ehkä tärkein taito viestiputkien yhteiskunnassa onkin kyky olla viestimättä.\nJatkan valitsemallani vanhan puhelimen linjalla niin kauan kuin voin. Uskoisin, että jonkinlainen älypuhelin- ja sosiaalinen media -paasto tai -karsiminen tekisi jokaiselle hyvää ja kannattaisi tarkastella kuinka paljon tekniset vempeleet ja koukuttava tietovyöry hallitsevat elämää.\nAsiasanat: digi-paasto, elämä ilman älypuhelinta, someähky, sosiaalinen media ja hyvinvointi, älypuhelin\nLuovalla työllä on monia ilmenemismuotoja\nLokakuussa oli huvittava hetki, kun juttelin ystäväni kanssa puhelimessa ja hän kertoi toisen ystäväni kysyneen kuulumisiani. Ystäväni sanoi kertoneensa: ”Kaarina se siellä kumipuku päällä kauhoo järvestä vieraslajia pois ja sitten se raahaa kaiken sen massan kasvimaalle.”\nKumipuku-sana nauratti ja mielikuva mikä moisesta syntyi. On viihdyttävää miten omituisena ihmiset tahtovat elämäni nähdä. Jälkeenpäin uteliaisuuteni heräsi: miksi hän ei sanonut, että olen edelleenkin tietokirjailija, kirjoitan ja myyn kirjojani. En huomannut kysyä.\nKun olen siinä "kumipuvussa", eli kahluuhousuissa, järvessä ja nostan Amerikasta Suomeen levinnyttä vesiruttoa pois järvestä, kasvilisuuden mukana tulee joskus sudenkorennon toukkia, malluaisia, hevosjuotikkaita, pienenpieniä järvisimpukoita ja muita eliöitä. Yritän pelastaa ne kaikki ja siksi työ on välillä toivottaman hidasta ja vaikeaakin. Ajattelen silti, että toiminnallani on merkitystä juuri sille sudenkorennolle tai simpukalle ja vesistölle. On suurenmoista, kun voi rauhassa toteuttaa itseään ja elää arvojensa mukaista elämää. Aina joskus kesäisin ja syksyisin pihalla istuskellessani sudenkorento laskeutuu iholleni lepäämään, silloin mietin onkohan se joskus toukkana käynyt käsieni kautta. Sudenkorentojen toukkavaihe vedessä kestää useamman vuoden.\nOlen saanut mukavia lukijakirjeitä ja ne muistuttavat, että edellä mainittujen töiden lisäksi toimin inspiraationa ja lohduntuojana. Lukijakirjeet tuovat samaa minulle. Kiitos kaikille kirjoittaneille!\nKatselin Yle Areenasta Taiteiljoiden mielimaisemat -sarjaa. Poimin sieltä alempana olevan tärkeän sitaatin, jonka haluan tallettaa tänne, koska kaikkien jotka tekevät luovaa työtä – ja niidenkin jotka eivät sitä tee – olisi hyvä muistaa, että työllä on monia ilmenemismuotoja. Kaikista työn seurauksista ei välttämättä saa koskaan edes tietää. On muistettava, että omilla teoilla ja työllä on merkitystä, vaikka maailma joskus tuntuukin mielipuoliselta. Voimia jokaiselle omannäköisen polun kulkemiseen!\n”Olen sitä mieltä, ja niin taisi isäkin olla, että taiteilijoita voisi hyvinkin tutkia ja tarkastella johtavina yhteiskunnallisina ajattelijoina. Aika harva meistä on kovin herkkävaistoinen sen suhteen, mitä on olla ihminen, miten ilmaista itseään ja mitkä ihmisen perustarpeet ovat. Taiteilija vaistoaa ajan ja paikan merkityksen. Hän osaa haltioitua olemassaolosta ja nauttia siitä, mutta ymmärtää myös vaatia oikeuksia ja tasa-arvoa.\nHänen viestinsä taidemaailmalle ja ihmisille ylipäätään taisi olla, että pidä huolta kotikulmistasi. Jos et viihdy, muuta muualle ja pidä siitä paikasta huolta. Kiinnitä huomiota siihen, mitä ympärilläsi on. Käytä kaikkia aistejasi. Sano, jos jokin miellyttää tai ottaa päähän. Elä täysillä. Muista, että taiteilijat ovat yhteiskunnalle tärkeimpiä.”\n- kuvanveistäjä Donald Juddin tytär Rainer Judd\nAsiasanat: arvot, herkkävaistoisuus, inspiraatio, lohtu, luova työ, oikeudet, perustarpeet, sudenkorento, taiteilija, tasa-arvo, työ, työn merkitys, vesirutto\nTässä on kuvasarja kärpässienestä. Kärpässieni kasvoi ulko-oveni lähellä polun varrella ja ajattelin että olisi kiva seurata sienen kehitystä ja muutosta. En osannut kuvitella seurantaa aloittaessani, että homma kestäisi 24 vuorokautta. Kuvat ovat 29.9.–22.10. väliltä.\nPäivä 1. Sienen keskellä oli sydämen muotoinen kuvio.\nPäivä 2. En ehtinyt ihan kärpässienen alkuvaiheisiin mukaan. Kun se nousee maasta, se on munamainen ja valkoisen suojuksen peittämä. Tässä vaiheessa lakki on kasvanut jo isoksi, jolloin ulkosuojus on repeillyt ja jäänyt lakin päälle valkoisiksi täpliksi.\nPäivä 3. Helttoja suojannut sisäsuojus, jää jalkaan renkaaksi. Suojustäplät ovat hennosti kiinni sienen pinnassa ja saattavat irrota. Silloin kärpässieni voi muistuttaa isohaperoa.\nPäivä 4. Välillä kuvaussession aikana tuntui, että sienessä ei tapahdu mitään muutoksia. Etenkin kun kuvien välillä oli vuorokausi aikaa. Vasta kun siirsin kuvia koneelle ja sai ne vierekkäin vertailtavaksi, muutokset erotti.\nPäivä 5. Karjalassa on sanonta: ”Missä on herkkutatti, siellä on aina myös kärpässieni.” Tämä pitää paikkaansa. Noin viikkoa aiemmin polun reunassa kasvoi komea herkkutatti. Jätin tatin siihen ja seurasin kuinka sen käy. Kerran satuin paikalle, kun orava haisteli sitä tarkasti joka puolelta, mutta jätti sienen siihen. Muutama päivä myöhemmin onnistuin näkemään, kuinka orava lohkoi siitä paloja ja siivuja ja kuljetti niitä kuivumaan koivunoksaan, ruusupensaaseen ja terassin rakenteisiin. Ehkä sieni ei ollut aiemmin vielä tarpeeksi kypsä ja mieluisa? Orava ei näyttänyt olevan milläänsäkään ruusupensaiden piikeistä vaan kiipesi korkealle oksistoon ja asetteli sienen palan sinne. Koko tatti katosi parempiin piiloihin. Siitä syttyi ajatus kärpässienen vaiheiden seuraamisesta.\nPäivä 6. Orava on lohmaissut palan sienestä. Oravaa ei kärpässienen myrkyt haittaa, vaan se kiikuttaa sieniä ahkerasti puihin kuivumaan.\nPäivä 7. Useampiakin paloja on otettu.\nPäivä 8. Sade alkaa haalistaa pintakelmun värejä.\nPäivä 9. Melkein sama edelliseen päivään verrattuna.\nPäivä 10. Kärpässienen nimi tulee siitä, että sitä on entisaikaan käytetty kärpäsloukkuna. Sienen paloja liotettiin pienessä määrässä maitoa tai sokerivettä ja survottiin soseeksi. Huonekärpäset imivät makeaa sosetta ja kellahtivat pöydälle selälleen pörisemään, josta ne läiskittiin hengiltä.\nPäivä 11. Punakärpässientä on käytetty Venäjällä ulkoisesti spriihin sekoitettuna reumatismiin ja smetanaan sekoitettuna hauteena nivelvaivoihin.\nPäivä 12. Vasta illalla muistin, että päivän sienivalokuva on ottamatta. Äkkiä kuvaamaan ja pelastamaan projekti. Pimeässä oli vaikea löytää mihin pitäisi kohdistaa.\nPäivä 13. Kärpässienessä on keskushermostoon ja psyykeen vaikuttavia myrkkyjä: muskariini, muskimoli, muskatsoli ja iboteenihappo, jotka aiheuttavat muun muassa aistiharhoja.\nPäivä 14. Kansanomaisissa sanonnoissa häiriintyneestä ihmisestä sanotan usein, että hänellä on kärpäsiä päässään. Sienietnologien Valentina ja George Wassonin mukaan kärpässieni tarkoittaa sientä, joka aiheuttaa kärpäsiä päähän, eli tekee ihmisen sekopäiseksi.\nPäivä 15. Siperian kansojen shamanismissa punakärpässientä on käytetty hallusinogeenisten vaikutusten vuoksi.\nPäivä 16. Tässä vaiheessa tuntui, että sieni on päivästä toiseen samanmoinen, puiden lehdet ainoastaan toivat vaihtelua ja kyseenalaistin homman mielekkyyttä. Mutta sitkeästi vaan jatkoin.\nPäivä 17. On hämmästyttävää miten sitkeästi lehdet pysyvät päiväkausia paikoillaan. Luulisi, että tuuli heiluttaa niitä yhtenään uusiin paikkoihin.\nPäivä 18. Oksanrisu on tipahtanut puusta.\nPäivä 20. Maailmalla liikkuu kärpässieniteoria, jossa joulu selitetään kokonaan uusiksi punakärpässienen avulla. Joulupukki olisikin tosiasiassa kärpässieniä nauttinut shamaani. Porot ovat shamaanien sieluneläimiä, jotka syövät kärpässieniä ja saamelaiset shamaanit ovat juoneet sientä nauttineiden porojen virtsaa saadakseen osansa sienten vaikutuksesta ja saanut heidät kuvittelemaan, että mies että porot lentävät valjakkona taivaalla. Youtubessa on monta aiheeseen liittyvää englanninkielistä videota.\nPäivä 21. Suomeksi aiheesta löytyy Kalevalaseuran artikkeli: Joulupukki ja kärpässieni - vaihtoehtoista mytologiaa.\nPäivä 22. Olen käyttänyt lähteenä Suomen sieniseuran Marja Härkösen Myrkkysienisoppaa -artikkelia.\nPäivä 23.Ensilumi satoi maahan ja painoi sienen lyttyyn.\nPäivä 24. Sadevedet huuhtelivat sienen pois. Sieni jatkaa elämäänsä taivaalle lentäneinä itiöinä, oravan, kärpästen, etanoiden ja maaperäeläinten mahantäytteenä, mikrobiston ja alkueliöiden kasvualustana, osana maan pintakerrosta ja sienirihmastona koivun juuristossa puuta ruokkien. Kämmenen kokoisella alueella voi olla kilometreittäin sienirihmastoa. Sieni siis on ja elää monessa muodossa kokoajan, mutta itiöemät ilmestyvät näkyviin vain kerran vuodessa. Nähdään taas ensi vuonna!\nAsiasanat: punakärpässienen elämä, punakärpässienen kasvupaikka, Punakärpässieni, punakärpässieni eläinten ruokana\nKolumni: Terveydelle olennaista on turvallisuus ja...


Ilmatieteen laitos Ivalosta: ”Aurinko nousi 21.5. ja laskee 22.7.” – Stara\nIlmatieteen laitos Ivalosta: ”Aurinko nousi 21.5. ja laskee 22.7.”\nViihdeuutiset 31.5.2016, 18:30 · Stara.fi\nSuomessa on saatu nauttia tänään päättyvän toukokuun aikana poikkeuksellisen upeista kevätkeleistä, ja parhaillaan monet jännittävät jatkuuko kesä yhtä upeana kuin on alkanut. Ainakin Pohjois-Suomessa aurinkoa on luvassa melkoisesti, jos pilvet pysyvät poissa.\nIvalossa auringonnousun ja -laskun ennustaminen ei ole kovin haastavaa, sillä se nousi 21.5. kello 1.46 ja laskee seuraavan kerran vasta yli kahden kuukauden kuluttua 22.7. kello 0.39.


Kommentti: Hyvä artistit, hyvä Yle! UMK uudistui oikeaan suuntaan - Rumba.fi\nRumba » Uutiset » Kommentti: Hyvä artistit, hyvä Yle! UMK uudistui oikeaan suuntaan\nLuettavaa Markus Hilden 3.2.2020 16:19\nUMK 2020 -edustajat.\nMona Salminen / Yle\nKirjoitin viime vuonna Euroviisuihin liittyen, että ”Yle ei selvästikään halua Euroviisuihin mahdollisimman hyvin suomalaista populaarimusiikkia edustavaa kappaletta, eikä edes ylipäätään mahdollisimman hyvää kappaletta. Se on väärin, sillä biisintekijöitä ja artisteja, joita kiinnostaa yli sata miljoonaa tv-katsojaa Australiaa myöten, löytyy tästä maasta varmasti”.\nAjatus kolmesta Daruden kappaleesta ”kilpailemassa” Uuden musiikin kilpailun (jäljempänä UMK) voitosta ja edustuksesta Euroviisuissa näin vuoden jälkeen lähinnä itkettää. Siksi oli syksyllä hienoa huomata, että UMK:n organisaatio tajusi oman parhaansa ja teki kisasta jälleen avoimen. Ei heillä toisaalta ollut oikein muutakaan vaihtoehtoa, koska kukaan levyttävä artisti olisi lähtenyt enää vastaavaan kutsukatastrofiin mukaan. Mitä järkeä yleisönkään on katsoa kilpailua, joka ei edes ole kilpailu?\nTänä keväänä UMK:hon osallistuu kuitenkin taas kuusi kappaletta peräti kuudelta eri esittäjältä: Aksel Kankaanrannalta, Catharina Zühlkelta, Erika Vikmanilta, F3M:ltä, Sansalta ja Tikalta. Eteenpäin on menty! Ja hienoa nähdä, että myös levy-yhtiöt ovat lähteneet kevään potentiaalisesti suurimpaan popkulttuuritapahtumaan mukaan sen arvoisella panostuksella.\nUMK-kisa ja sitä edeltänyt viisukarsinta on ollut vuodesta riippuen epätasainen kuin pääkaupunkiseudun lumitalvi. Löytyy klassikkovuosia (kuten kuuluisa 1998) ja hyvin monta vuotta, joita kukaan ei halua edes muistaa. UMK on tuote, jonka pitäminen kiinnostavana vaatii yhteistyötä Ylen ja kilpailun osallistujien välillä. Ei ole Ylen tehtävä varmistaa, että siellä on hyviä kappaleita, vaan Ylen tehtävä on varmistaa puitteet sille, että osallistujat näkevät kilpailusta saatavan hyödyn. Ikävä kyllä, sitä vastaan sotii maassamme viruva sitkeä euroviisustigma. Ehkä potentiaaliset osallistujat miettivät aivan liikaa lopputulosta (eli viisureissua) kun järkevästi mielessä pitäisi olla ponnahduslauta seuraavalle isolle hitille.\nUMK on siis tietenkin edelleen viisukarsinta, mutta sen perimmäinen tarkoitus olisi tuoda esille hyviä kappaleita, joista yhden voi sitten lähettää bonuksena koittamaan onneaan toisaallekin. Viisuissahan on aina pärjätty ihan kappaleenkin voimalla ilman, että mitään kuvitteellista ”yhteistä nimittäjää” on edes lähdetty miettimään, minkä todistaa esimerkiksi Italian erinomainen menestys yleensä omalla kielellään.\nEivätkä Euroviisut ole oikeasti edes vakava asia.\nTämän vuoden osallistujista pointin on tajunnut kirkkaimmin Erika Vikman, joka hakee uransa toistaiseksi suurinta hittiä ja merkittävintä saavutusta seksuaalisesta vapautuneisuudesta kertovalla kappaleella Cicciolina. Kikan perinnöstä ja Final Countdownista ammentavalla kappaleella ei ole lähtökohtaisesti mitään tekemistä Euroviisujen kanssa mistään näkökulmasta, ja juuri siksi se on täydellinen biisi UMK:n ennakkosuosikiksi. On täysin mahdollista, että höperöt raadit päättävät, ettei päin seiniä lausuttua Cicciolinaa voi lähettää Rotterdamiin, mutta biisi on tätä kirjoitettaessa Spotifyn neljänneksi kuunnelluin, joten Vikman on jo voittanut ja samalla omalta osaltaan rakentanut hypeä UMK:n ympärillä.\nJo aiemmin UMK:ssa kilpailleen Catharina Zühlken kappale Eternity on puolestaan taas selvää viisukauraa, josta ei voi sanoa mitään pahaa, mutta ei siinä ole myöskään mitään, miksi laittaisin sen omalle soittolistalleni – ennen viisuja tai niiden jälkeen. Elektronisen musan tarjonnasta Sansan Lover View on kiinnostavampi, mutta tuotettu hieman liian varman päälle kuulostaen Clarionin 16. kerroksen baarin taustamusalta. Varmaa kuitenkaan ei ole se, miten biisi toimii livenä lavalla.\nSuomen X Factorin pari vuotta sitten voittaneen Tikan kappale I Let My Heart Break olisi voinut aivan hyvin olla yksi Saara Aallon viisuehdokkaista. Tämä ei sinänsä ole moite, mutta kappale on Eternityn ohella selkein viisut mielessä tehty biisi, mikä ei ole uudelleen syntyneessä UMK:ssa ehkä etu. Modulaatio on tietenkin aina jees, kuin seinään loppuminen välttämättä ei.\nAksel Kankaanrannan Looking Back on modernin brittipehmoilulaulukirjan muotovalio, joka voisi olla jopa single esimerkiksi James Arthurille. Kiinnostavaa nähdä, millaiseksi tämäkin muodostuu lavalla, mutta aivan pidän!\nKisaa varten perustettu F3M-kolmikko saa runsaasti henkistä tukea levy-yhtiöltään Kaikulta, joka kertoo, että ”yhtyeen tähtäimessä on olla 2020-luvun Spice Girls”. Koska minkään vuosikymmenen Spice Girlsejä ei ole syntynyt sitten alkuperäisen Spice Girlsin missään päin maailmaa saati laulukilpailuja varten, mielikuva ei ennen kappaleen kuulemista ole kovinkaan rohkaiseva, mutta toisaalta ei levy-yhtiön kannattanutkaan ehkä kirjoittaa, että ”2020-luvun I’dees”. Haluaisin kauheasti tykätä Bananasista, mutta Gwen Stefanin Hollaback Girl loistaa aivan liian tärkeänä muistoissa, eikä kappaleessa päästä toisaalta kuunnellessa kovin likelle Blackpinkin k-popenergiaa.\nVaikka kuudestakin kappaleesta pystyn helposti poimimaan selvän suosikkini tai kolme, niin ilahduttavasti kaikissa on jokin oma juttu, minkä vuoksi niille voi kuvitella ainakin teoriassa yleisönsä. Kisasta saadaan varmasti kasaan viihdyttävä tv-lähetys ja mitään erityisen kamalaa emme UMK:ssa joudu tänä keväänä kuuntelemaan. Hyvä artistit, hyvä Yle!


Hannu-Pekka Björkman | VETUS Et NOVA\nTag Archives: Hannu-Pekka Björkman\nHannu-Pekka Björkman, Kiiltomato.net, Matthias Grünewald, Rax Rinnekangas, religion, uskonto\nHannu-Pekka Björkman: Kadonneet askeleet. Kuvittanut Rax Rinnekangas. Kirjapaja 2011. 176 s.\nKahdesti Jussi-palkinnolla palkittu näyttelijä Hannu-Pekka Björkman (s. 1969) lähestyi mietelmäteoksessaan Kadonneet askeleet (2011) persoonallisesti ja rohkeasti taiteen, maiseman ja uskonnon merkityksiä. Björkmanin edellinen esseeteos Valkoista valoa ilmestyi 2007.\nKadonneet askeleet kuvitti kauniilla valokuvillaan taiteilija Rax Rinnekangas (s. 1954).\nRax Rinnekangas (YLE)\nKadonneiden askeleiden eetoksen mukaan nykyajan ihmiset kärsivät hengellisestä muistinmenetyksestä. Siksi tarvitaan paluuta kadonneiden askeleiden äärelle ja matkaa keskiaikaisen kulttuuriperinnön juurille.\nBjörkmanin mukaan keskiaikaisen ihmisen elämänkatsomusta ei hallinnut sitkeä itseensä käpertyminen, kuten nykyaikana. Ihminen käänsi lopullisesti katseen itseensä renessanssin aikana:\n”Keskiajan ihmiselle kaiken keskiössä oli usko Jumalaan ja Hänen pyhiinsä. Renessanssin jälkeen on ihmisen katse itseensä yhä vain syventynyt ja lopulta eriytynyt vapauden vaatimukseksi, joka on johtanut kolmanteen syntiinlankeemukseen. Olkoon se nimeltään ’hengellisen muistin menetys’, ’detrimentum memoria spiritualis’. Mutta tämä tahallinen muistinmenetys ei koske ainoastaan hengellistä, vaan myös henkistä kulttuuria.”\nBjörkmanin taidekäsityksen filosofis-teologiset lähtökohdat ovat ylikorosteisen vahvoja. Kun kirjoittaja asetti edellisessä teoksessaan taiteelle mieltä puhdistavia ja eettisiä tehtäviä, hän arvottaa Kadonneissa askeleissa uskon Jumalaan inhimillisen herkkyyden kauneimmaksi ilmentymäksi.\nTeologia ja filosofia määrittävät taiteen luomista Björkmanin mielessä yhtä vahvasti kuin esimerkiksi keskiaikaisilla taiteilijoilla.\nTeologi Paul Tillichiä mukaillen Björkman toteaa, että taide sisältää symbolisen ulottuvuuden, jossa on tämänpuoleisuuden ja tuonpuoleisuuden murtumalinja. Tällaisen symbolisuuden havaitsemiseen ja kokemiseen ei tarvita niin sanottua uskonnollista taidetta, vaan tuonpuoleisuuden symbolit voivat aueta myös profaanin teoksen äärellä.\nTillichin tavoin Björkman jakaa taiteen kokemisen kolmia: muodon kohtaamiseen, sisällön oivaltamiseen ja teoksen sisäisen henkisen merkityksen ymmärtämiseen. Henkinen merkitys voi jäädä kuitenkin lukituksi, mutta ”lukon” aukeaminen voi tuoda mukanaan syvän hengellisen kokemuksen.\nTätä Björkman havainnollistaa kokemuksellaan Milanossa Leonardo da Vincin Viimeisen ehtoollisen (1498) äärellä:\n”Huolimatta siitä, että toisintoja freskosta on paljon, koin maalauksen edessä sielullisen järkytyksen. En kyennyt puhumaan, kaikki, mitä aioin sanoa, tukahtui liikutukseen. Huomasin, että jo astuessamme ruokasaliin se noin kahdenkymmenen ihmisen joukko, jolle tuo armoitettu viisitoista minuuttia maalauksen edessä oli suotu, hiljeni täysin. Ilmatiiviiden ovien taakse jäävä Milanon kaupunki katosi. Santa Maria delle Grazien kivisten seinien sisällä jatkui se hetki, jolloin opetuslapset kysyivät Jeesukselta: Herra, en kai minä ole se joka sinut pettää.”\nVarsin suuren osan teoksestaan Björkman käsittelee saksalaisen renessanssimaalarin Matthias Grünewaldin (1475-1528) uskonnollisia maalauksia. Grünewald tunnetaan varsinkin kuuluisasta alttaritaulusta, jonka hän maalasi tilauksesta antoniittamunkkien Isenheimin luostarikirkkoon ja joka esittää ristiinnaulittua Kristusta.\nMatthias Grünewald: The Isenheim Altarpiece (1515).\nBjörkman tuo esille Grünewaldin Kristus-teosten rinnalla teoksia, jotka liittyvät tavalla tai toisella kristillisen luostarilaitoksen perustajaan, Pyhään Antonios Suureen (253-358).\nGrünewald-luvussaan Björkman tukeutuu melkoisesti Paavo Rintalan (1930-1999) romaaniin Minä, Grünewald (1990). Björkman kertoo löytäneensä Rintalan teoksen helsinkiläisen antikvariaatin roskiksesta ja maksaneensa siitä kirjakauppiaalle kokonaisen euron.\nGrünewaldin maalausten yksityiskohtien vuolas ruotiminen on Björkmanin teoksen heikointa antia. 500 vuoden takaisia maisemia tarkastellaan kuin läpättävän kynttiläntuikun valossa.\nParasta Björkmanin teoksessa on kiireettömyyden ja harmonisuuden tuntu.\nMyös kirjallisissa lähtökohdissaan Björkman kulkee Paavo Rintalan jalanjäljissä. Rintalan kirjoittama riimi runosta Tämä on maani, maailmani kuvaa olennaisen myös Björkmanin kirjoitusotteesta:\n”Olen oman etäännyttämisen tekniikkani valinnut:\nkäännyn menneeseen nähdäkseni tulevan\nsaadakseni uskoni jälleen.”\nBjörkman ulottaa taiteelliset ajatusleikkinsä useisiin taiteenlajeihin. Ilmeisesti ilman korkeampia kynnyksiä hän lähtee kirjallisuudentutkijan rooliin ottaen erittelynsä kohteeksi Antti Hyryn (s. 1931) novellin Kivi auringon paisteessa (1976).\nHyryn novellista avautuu Björkmanille kokonainen ihmiselämä, jossa kuvataan kuulaan runouden avulla sielullista kehitystä. Björkman tulkitsee Hyryn maisemia Jumalan kamareina, joissa ei ole tyhjyyttä eikä merkityksettömyyttä.\nKadonneissa askelissa paljastuu fiktiivisiäkin kerroksia. Matkat keskiaikaiseen kirkko- ja taidehistoriaan vieraannutetaan puolifiktiivisen kerronnan avulla, jolloin kertoja etääntyy välillä lukijasta fiktiivisille tasoille.\nNäiden esseiden lopputulemat ovat jostakin kaunokirjallisuuden ja tietokirjallisuuden välimaastosta. Kadonneiden askeleiden kirjallisen muodon tarkalla tavoittamisella ei silti liene suurta merkitystä teoksen sanoman ymmärtämiselle.\nBjörkmanin mielestä ”on parempi mytologisoida menneisyytensä kuin elää unohduksen vallassa”. Ainoastaan uskonnon, taiteen ja luonnon avulla ihminen kykenee tavoittamaan menneiden sivistystasojen jäänteitä ja löytämään ajattomia, epäpersoonallisia aineksia:\n”Näin käy siksi, että tietoisuus, joka on usein luovan ajattelun este, rakoilee ainoastaan mainittujen henkisten elementtien vaikutuspiirissä. Noista halkeamista virtaa sisäämme valo, joka kantaa ihmisyytemme historiaa, mutta ennen kaikkea tuo valo tuo mukanaan armon ja on itsessään sen ilmentymä.”\nParasta Björkmanin teoksessa on kiireettömyyden ja harmonisuuden tuntuma. Kirjoittaja tekee selkoa ajattomista aiheistaan ilman suurempia suorituspaineita tai tehokkuuden vaatimuksia.\nJo alkuluvusta huomaa näyttelijä-kirjoittajan saaneen tarpeekseen pinnallisesta tiedonkulusta ja muista uutishakuisen informaatioyhteiskunnan lieveilmiöistä. Hannu-Pekka Björkman on etsinyt mielenrauhaa kaukaa menneiden mystikkojen muistista – ja mitä ilmeisimmin myös löytänyt sen.\nArvostelu on julkaistu Kirjallisuuskritiikin verkkolehdessä Kiiltomato.net 30.11.2011.


Jos projekteilla on toistuvasti ongelmia, kertoo se oireilevista projektiprosesseista. Onnistuneen projektinhallinnan näkökulmasta jossakin kohtaa linkki katkeaa eikä homma toimi niin kuin pitäisi.\nMuutos on liiketoiminnassa oleellinen huomioitava asia ja se koskee ja sen tulisi koskea kaikkia yrityksen eri osia. Muutosta ei tule pelätä vaan ottaa avosylin vastaan ja lähteä tutkimaan mitä se voisi tuoda mukanaan. Prosessien kehittämisen näkökulmasta asia voi tuntua haastavalta, mutta oikein tehtynä varmasti palkitsevalta. Prosessien kehittäminen ei ole aina helppoa, sillä ensiksi tulee kartoittaa nykytilanne, toiseksi selvittää halutut tavoitteet ja päämäärät, kolmanneksi suunnitella kuinka tavoitteet voidaan saavuttaa ja mallintaa uusi prosessi, viimeiseksi toteuttaa täytäntöönpano ja eri sidosryhmien sitouttaminen uuteen prosessiin. Lopuksi tietysti seurataan, että kuinka uudistettu prosessi toimii ja sitä kehitetään edelleen. Ei kuulosta siis ihan pikku jutulta.\nUsein projekteilla on merkittävä rooli yrityksen liiketoiminnassa joko asiakas- tai kehitysrajapinnassa. Jos projekteja ja / tai projektihenkilöstöä on paljon, niin projektien onnistuneesti ja tyylikkäästi maaliin vieminen vaatii erilaisia prosesseja. Jos projekteilla on toistuvasti ongelmia, kertoo se oireilevista projektiprosesseista. Onnistuneen projektinhallinnan näkökulmasta jossakin kohtaa linkki katkeaa eikä homma toimi niin kuin pitäisi. On yrityksiä, joissa prosessi toimii, mutta on monia yrityksiä, joissa homma ei toimi ja keinoja parempaan projektinhallintaan kaivataan kipeästi. Syitä tähän voi olla monia, mutta onnistuneiden prosessien ja niihin sitoutuneiden henkilöiden kautta on mahdollista luoda toistuvasti onnistuneita projekteja.\nTässä kirjoituksessa tuon esiin projektiprosessien kehittämismahdollisuuden työkalun avulla. Organisaation tutkiessa keinoja saavuttaa asettamansa projektiprosessin tavoitteen, tulisi heidän myös ottaa huomioon, kuinka työkalut voisivat edesauttaa prosessin tehokasta läpivientiä. Organisaatiolla on käytännössä kaksi vaihtoehtoa työkalun suhteen: kehittää oma työkalu tai hankkia valmisohjelmisto. Molemmissa on etunsa, mutta myös haittapuolensa. Omaa työkalua kehittäessä on mahdollista saavuttaa täysin omiin tarpeisiin räätälöity ratkaisu, mutta työkalun rakentamiseen ja ylläpitoon käytetyt kustannukset voivat kohota korkeiksi. Itsekehitetty työkalu voi myös vanhanaikaistua nopeasti jos kehittämiseen ei riitä tarvittavia resursseja. Valmisohjelmiston etuja ovat palveluntarjoajan vastuulla oleva jatkuva tuotekehitys ja ylläpito sekä hallinnassa pysyvät kulut. Miinuspuolena voi olla kuitenkin kattavan räätälöintimahdollisuuden puuttuminen.\nKäytän esimerkkinä Silverbucket-resursointityökalua. Silverbucket on esimerkki valmisohjelmistosta, joka tuo projektien henkilöresurssienhallintaan tiettyä mallia ja sovittuja työtapoja. Koekäytön avulla organisaatio pystyy testaamaan, että kuinka Silverbucket täyttää yrityksen projektien resurssienhallintaan liittyviä tarpeita ja jopa, kuinka se voisi kehittää projektiprosesseja entuudestaan. Jos organisaation projektien resurssienhallinta muistuttaa kaaosta ja ilmassa on epätietoisuutta kokonaistilanteesta, niin Silverbucketin avulla organisaatio voi luoda tästä projektisuunnitelmien osasta hallitun ja tehokkaan projektien onnistumista edistävän välineen. Työkalu tarjoaa mahdollisuuden luoda onnistuneen projektien resurssienhallintamallin organisaatioille.\nProjektiprosesseja voi ja kannattaa tehostaa työkaluilla, jotka sopivat omaan malliin, mutta omaa mallia voi haastaa työkalun tarjoamilla mahdollisuuksilla. Jos työkalu yksinkertaistaa ja suoraviivaistaa projektiprosesseja, niin sano kyllä työkalulle. Jos työkalu monimutkaistaa ja hankaloittaa projektiprosesseja, niin tutki vielä muita työkalumahdollisuuksia tai käy läpi omaa mallia – olisiko siinä kehitettävää?


Raamatunmuisteluksii kväänin kielelä - Kainun institutti - Kvensk institutt\nRaamatunmuisteluksii kväänin kielelä\nAjattele ette istut yhđessä oman lapsen kans. Sie halluut lukkeet kirjasta hänele. Mutta sinula ei ole kirjat sillä kielelä mitä halluut ette lapsi pittää saattaat. Ei net löyđy. Mitä tehet? Tämä tila koskettaa heitä joila oon kväänin eli kainun kieli omana kielenä. Siksi oon Porsangin seurakunta saanu avustusta Komunaali- ja uuđistusdepartementilta ette käänttäävät lasten kristilissii kevveelukukirjoi kvääniksi, niin ette kväänilapset saavat itte lukkeet kirjat omala kielelä, tahi ette vanhiimet lukkeevat omile lapsile.\nTässä jännittäävässä prošektissa oon kans IKO-Forlaaki saanu olla myötä. Nyt oon forlaaki kääntäny net kuus raamattumuisteluskirjaa kvääniksi, jokka Kari Lilleaasen oon kirjoittannu. Tittelit ovat: Jeesus tyventtää myrskyn, Jeesus ja lapset, Jeesus kyllältää viis tuhatta, Jeesus ja Sakkeus, Jeesus ja Bartimeus ja Jeesus ja kiitolinen samarialainen.\nJoka kirjassa oon kaksitoista sivvuu. Kirjat oon präntätty kartongille, ja net oon spiraalihäftit. Kaikki kirjat ovat färirikkhaasti illustreerattu.\nTerje Aronsen oon kääntäny kirjat kvääniksi. Hän oon tehny työtä Kainun Institutissa, Pyssyjovessa ja oon saanu Ritarimitalin, eli Kuninkhaalisen Ruiđan Pyhän Olafin Ensimäisen Ritariarvon sen tähđen ko hän oon työtely kväänin eli kainun kielen ja kulttuurin etheen.


6 kysymystä: Vastaajana Lasse Krogell 67 vuotta, Kirkkonummi – Faktori.fi\n6 kysymystä: Vastaajana Lasse Krogell 67 vuotta, Kirkkonummi\nTyönantajasi nyt tai ennen eläkkeelle siirtymistäsi? Mitkä ovat yrityksesi valtit?\nJäin runsas kolme vuotta sitten eläkkeelle Graafinen Teollisuus ry:n liittojohtajan tehtävästä. Samoihin aikoihin perustin yrityksen GrafCon Oy, jossa jatkan työtä konsulttina alamme yritysten tukena. Yritykseni toimialaa on myös valokuvaus, erityisesti mustavalkoisten taidevalokuvien tulostuspalvelu. Se toimii nimen LK-Photo alla.\nUskon, että voin olla avuksi esimerkiksi yrityksen strategian määrittelyssä, tuottavuuden kehittämisessä ja tukena investointiprojekteissa.\nKuva Carita Krogell.\nKuinka kauan olet ollut ollut alalla? Mikä on parasta työssäsi?\nOlen valokuvannut lähes koko ikäni. Serkkuni, joka opiskeli Teknillisessä Korkeakoulussa, kertoi aikoinaan graafisen alan opintosuunnasta. Innostuin, ja pääsin opiskelemaan vuonna 1974. Sillä tiellä ollaan. Ensimmäiset 30 vuotta pyöritin tuotantoa aikakauslehtien painamisessa. Yrityksen nimi vaihtui kolmesti ollen Sanomapaino, Helsinki Media Paino ja lopuksi Hansaprint. Viimeiset 10 vuotta olin sitten GT:n hommissa.\nValtavan teknisen kehityksen aikana olen saanut olla mukana ottamassa käyttöön uusimpia investointeja, jotka ovat usein vaatineet henkilöstöratkaisuja. Näissä olen aina pyrkinyt sekä yrityksen että henkilöstön kannalta parhaisiin ratkaisuihin. Projektit ovat olleet hienoja ja työntäyteisiä.\nMikä sai sinut eksymään alalle? Mikä kirjapainoalalla on hyvää?\nAlun perin ajattelin valokuvaajan työtä, mutta mahdollisuus opiskella valokuvan jalostamista edelleen painotuotteeksi vei sitten pidemmän korren. Kouluttauduin kuitenkin muutama vuosi sitten myös valokuvaajaksi suorittamalla luontovalokuvaajan erikoisammattitutkinnon kolmevuotisessa koulutuksessa työn ohella.\nOn vaikeaa olla ajattelematta 1980-luvun tuotantoa, jossa korkealla ammattitaidolla oli todella väliä, kun täytimme vaativien asiakkaiden odotukset. Nyt monet työvaiheet on automatisoitu ja vastuu on siirtynyt asiakkaalle, ja työ muuttuu – valitettavasti – mekaaniseksi suorittamiseksi.\nEsimiesten ja johdon suurimpia haasteita ovat oikean strategian valinta, myynti ja kustannustehokkuus. Eivät ne huonoja asioita ole, päinvastoin, mutta silti aivan erilaisia kuin perinteiset kirjapainoalan ammattityötehtävät.\nSeuraan nykyisessä konsultin roolissani alamme kehitystä myös kansainvälisesti. Paperin kulutuksen kehitys on hyvä mittari kertomaan missä mennään. Totuimme aikaisemmin Euroopassa muutaman prosentin vuotuiseen paperinkulutuksen laskuun. Korona johti rajuun yli 20 % kulutuksen pudotukseen. Vielä puoli vuotta sitten moni paperi- ja painoalan vaikuttaja oletti, että uusi normaali olisi tällä alentuneella tasolla. Siitä sitten taas lähdettäisiin hitaasti alaspäin muutaman prosentin vuotuisella laskulla. Nyt tuoreimmat kuukausitilastot ja muutamalta painajalta saamani tiedot kertovat kysynnän voimakkaasta noususta.\nToukokuussa Euroopan sanomalehtipaperin kysyntä nousi 28 % verrattuna viime vuoden toukokuuhun, päällystetty aikakauslehtipaperi kasvoi 29 % ja päällystetty hienopaperi peräti 73 %. Nämä luvut osoittavat, että painotuote on edelleen tarpeellinen uutisten ja myynninedistämisen väline ja tuo uskoa alamme tulevaisuuteen, vaikka 2000-luvun alun kulta-aikoihin ei ole paluuta.\nVaikka ehkä olen luonteeltani totisempaa sakkia, koen iloa, kun ihmiset ja yritykset onnistuvat tavoitteissaan ja menestyvät. Vuonna 1979, kun ensimmäinen lapsemme oli syntymässä ja menimme Naistenklinikalle, muistan olleeni hermostunut. Tämän jälkeen en ole tainnut sitä tunnetta kokea.\nLempilausahduksesi tai mottosi?\nRauhallisuus on valttia. Tykkään, että selvitellään mistä kenkä puristaa, ja laitetaan asiat kuntoon. Se kuvaa ajatteluani parhaiten.\nKirjoitettu 23.9.2021 9.9.2021 julkaissut tuulasiPosted in etusivu, Toimiala\nEdellinen Previous post: Näin teemme sinulle Faktori-lehden\nSeuraava Next post: Hallituksen päätöksiä


Xboxin lähdekoodi vuodettiin verkkoon / Uutiset / pelaaja.fi\nKUUMINTA NYT: WWE 2K Battlegrounds heittää hullutellen syyskuussa\n25.05.2020 // Kirjoittanut: Jukka Moilanen\nMicrosoftin Xbox-konsolin lähdekoodi on vuodettu verkkoon.\nVerge-julkaisun mukaan alkuperäisen Xbox-konsolin lähdekoodi vuodettiin verkkoon yhdessä Windows NT 3.5:n lähdekoodin kanssa. Xbox-lähdekoodivuoto sisältää konsolin käyttöjärjestelmäytimen, joka on kustomoitu versio Windows 2000:sta, sekä kehityksessä käytettyjä työkaluja ja dokumentaatiota.\nVergen mukaan vuodettu lähdekoodi on kiertänyt alan harrastajien keskuudessa jo aikaisemmin. Tämän vuoksi vuodon ei uskota vaikuttavan merkittävästi esimerkiksi Xbox-emulaattoreihin, joilla on yhä vaikeuksia mallintaa konsolin käyttöjärjestelmän toimintaa.\nMicrosoft on kommentoinut vuotoa Vergelle toteamalla olevansa tietoinen väitteistä ja tutkivansa asiaa.\nMuistatko vielä alkuperäisen Xboxin jättimäisen ohjaimen? Kohta voit hankkia "The Duken" itsellesi\nPeleistä tehtävät televisiosarjat saavat seuraa yllättävästä suunnasta – The Sims Spark’d muuttaa rakastetun simulaatiopelin tositelevisioksi\nTestaa Uplay+ -palvelua viikon ajan ilmaiseksi – pelattavana muun muassa Ghost Recon Breakpoint, The Division 2 ja Assassin’s Creed Odyssey\nWorld of Warcraft: Shadowlandsin beta käynnistyy ensi viikolla\nfrozen\tMa, 05/25/2020 - 09:01\nOlisihan se kauheaa jos tulisi täysin toimiva emulaattori 19 vuotiaalle konsolille :)\nhumungus\tMa, 05/25/2020 - 11:04\nMielestäni olisi hienoa jos tuolle saataisiin täysin toimiva emulaattori.\nBillet\tMa, 05/25/2020 - 12:54\nEihän tuo kaikkia haittaisi vaikka emulaattori tulisi pc:lle, mutta mutta kysymys kuuluukin, kuinka paljon tuon lähdekoodia on käytetty nyky-verioissa? Jos vaikka 20% niin vuodosta ei hyvää seuraa...\nrautahuilu\tMa, 05/25/2020 - 13:27\nAika muinaista materiaa\nwlizer\tMa, 05/25/2020 - 14:01\nItellä on og boxi käytössä. Ei ole vielä löytynyt haastajaa (joka ois voittanu laadussa).\nPc emulaattori huonontaisi tosi paljo retro boxini arvoa niinku on käyny kaikilla muillaki konsoleilla joilla on hyvä emulaattori.\nPortable\tTi, 05/26/2020 - 13:14\nJossain vaiheessa harkittin tuon konsolin ostoa, mutta totesin sen olevan aivan liian iso ja ruma mun olkkariin. Tärkeimmät pelit vielä toimii 360 kautta ihan jees, niin eipä ole tarvinnut hankkia. Emu olisi ihan jepa, niin pääsisi semoisia mestariteoksia kuin fallout: brotherhood of steel ja Dino crisis 3 testaamaan.\nfrozen\tTi, 05/26/2020 - 07:39\nniin pääsisi semoisia mestatiteoksia kuin fallout: brotherhood of steel ja Dino crisis 3 testamaan.\nNämä kaksi on kyllä niin surkeita tekeleitä että noihin en tuhlaisi ainaa\nPSPiraatti\tTi, 05/26/2020 - 09:41\n[quote="Portable"] niin pääsisi semoisia mestatiteoksia kuin fallout: brotherhood of steel ja Dino crisis 3 testamaan.[/quote]Nämä kaksi on kyllä niin surkeita tekeleitä että noihin en tuhlaisi ainaa\nJos ne on toisen mielestä mestariteoksia niin pitääkö siihen väliin nakata omaa mielipidettä jossa lytätään ne täysin? Tuosta kommentista kun ei kumpikaan hyödy sitten mitenkään.\nLuffymcankka\tTi, 05/26/2020 - 11:18\nJossain vaiheessa harkittin tuon konsolin ostoa, mutta totesin sen olevan aivan liian iso ja ruma mun olkkariin. Tärkeimmät pelit vielä toimii 360 kautta ihan jees, niin eipä ole tarvinnut hankkia. Emu olisi ihan jepa, niin pääsisi semoisia mestatiteoksia kuin fallout: brotherhood of steel ja Dino crisis 3 testamaan.\nHeh, joku oikeasti mainitsi Dino Crisis 3 kommenteissa. :) Sitä peliä oli tarkoitus kokeilla kaverin Xbox360:llä kunnes huomasin, että peli bugaa sekä sillä, että Xbox Onella.\nOli pelin taso mitä hyvänsä, pelipreservaation kannalta on tärkeää suojella erityisesti näitä vanhoille laitteilla jämähtäneitä teoksia. Emulaattorit ovat tärkeitä tämän kannalta. Ei Capcomia kiinnosta voiko joku pelata DC3 tulevaisuudessa.\nhumungus\tTi, 05/26/2020 - 19:12\nJuuri tuo asenne on niin... Se on sinun mielipiteesi, antaa kaverin pitää niitä mestariteoksina. Olen itsekkin joskus pelannut Co-op:ina tuota Brotherhood of steeliä ja se on kyllä mainettansa parempi, selkeästi. Dino Crisis 3 pelistä ei ole kokemuksia.


Syväluotaus proto-ohjeistukseen vaatetusteollisuuden monikulttuurisessa työyhteisössä : Case: Luhta Sportswear Company\nRasa, Anne (2020)\nTämän kehittämishankkeen tavoitteena oli löytää havainnoinnin, monipuolisen aineiston ja oman työkokemukseni kautta suomalaisen vaatetussuunnittelijan ja kiinalaisen suunnitteluassistentin yhteistyön välisiä haasteita. Tavoitteena oli myös kehittää yhteistyötä. Tutkimus tehtiin kehittämistehtävän toimeksiantajan, suomalaisen vaatetusyrityksen Luhta Sportswear Companyn sekä Suomen- että Kiinan-toimistoilla.\nTeoriaosuudessa selvitettiin Geert Hofsteden kulttuurien ulottuvuuksia koskevan tutkimuksen tuloksia Suomen ja Kiinan osalta. Taustatutkimusta tehtiin kyselyiden muodossa niin suomalaisille suunnittelijoille kuin kiinalaisille suunnitteluassistenteille. Kyselyiden pohjalta järjestettiin palavereita ja keskustelua Kiinan-toimiston esimiesten kanssa suunnitteluassistenttien työn järjestelystä.\nTutkimuksessa käytettiin kvalitatiivista menetelmää. Kehittämishankkeen tutkimusstrategiana oli etnografinen havainnointi. Tutkimuksessa seurattiin kahden suomalaisen suunnittelijan sähköpostiviestintää heidän kiinalaisten suunnitteluassistenttiensa kanssa. Tutkimuksen havainnointiosuus rajattiin tuotekehitysprosessin alkuun protojen ohjeistusvaiheeseen. Vaihe on kriittinen koko tuotekehityksen kaaressa ja vaatii tarkkuutta ja ajatustyötä niin suunnittelijalta kuin assistentiltakin.\nOpinnäytetyössä syntyi kaksi toisiaan tukevaa kehityslinjaa, joista toisen tuloksena syntyi Kiinan-toimistolle uusi työnimike, jonka seurauksena suunnitteluassistenttityö organisoitui uudella tavalla. Toisen kehityslinjan etnografisen havainnoinnin tuloksena todetaan suunnittelijan ja assistentin välisen sujuvan viestinnän vaativan suunnittelijalta kulttuurintuntemusta, sopeutumista assistentin taitotasoon ja tarkkuutta sähköpostiviestien sisällöissä. Assistentilta tarvitaan sujuvan englannin kielen lisäksi kykyä sopeutua länsimaalaiseen ajatteluun ja sitä kautta uskallusta avoimeen asenteeseen uuden oppimista kohtaan. Myös yrityksellä on vastuu tunnistaa assistenttien kokemus ja taitotaso. Jatkotutkimuksena voisi toisintaa etnografisen havainnoinnin suunnittelijoiden ja assistenttien välillä ja tutkia, kuinka tämä kehitystyö on muuttanut toimintaa.


Sivu: < 1 2 3 4 5 6 7 8 9 ... 60 61 62 63 >\nsunnuntaina, 13. maaliskuuta 2011 klo 12:26\nOlipa aivan loistava lenkkeilykeli!! Kolme varttia kävin paahtamassa ja tuli kerrassaan mahtava fiilis.\nsunnuntaina, 13. maaliskuuta 2011 klo 13:18\nHienoa, että ehdit jo ulos\nMie juutuin tänne lukemaan foorumia, söin kyllä jo lounaan ja merkkailin saldon, päälle 500kcalmutta herkut ja energia vihreinä ja kuidutkin keltaisena.\nNyt poistun (ulostaudun)\nOlihan hyvä uusiosana tuo ulos,,,,,?\nsunnuntaina, 13. maaliskuuta 2011 klo 17:41\nOnko siellä Lapin seudulla yhtä hieno ilma kuin täällä etelämmässä? Jäällä olin auringon paisteessa hiihtämässä. Upea päivä!\nsunnuntaina, 13. maaliskuuta 2011 klo 18:04\nTuppauvun tänne joukhon kans vaikka en ennää lapisa asukhan. Sieltä kuiteskin olen ja täsä iäsä se alakaa tuntumhan siltä, että lapin porstuasta ku on, ni se se vain eniten tuota luonnetta ja olemista selittää.\nNy asuthan Oulusa, on asuttu jo kauan ja sitä ennen asuthin pohojanmaala. Oulu ei oikein tunnu omalta seu'ulta vaikka on tämä jo tutuksi ehtiny tulla. Pohojanmaakin oli enemmän kotiseu'un tuntunen, sielä ku ne ihimiset oli suoria ja seleväsanasia, ei tarttenu miettiä, mitä ne tarkotti, ne tarkotti just stiä mitä ne sano. Oululaiset on enemmän semmosia sekasia, tänne ku väki on tullu vähä sieltä ja täältä ni ei ole selevää mitä kukanenki on tai tarkottaa. Hyvä paikka tämä silti on ollu meille, on riittäny työtä ja leipää ja lapsille aikanaa hyvät koulut ja harrastukset.\nsunnuntaina, 13. maaliskuuta 2011 klo 19:27\nMoi siniliini ja Empatti!\nHyvä on ollu ilima tännään täällä. Aamulla oli pakkasta -20 astetta. Vähän hääty ootella että lauhtuu. Kävin mie hiihtämässä vaaran ympäryslavun 5,8km. Mie en tykkää hiihtää ihan tasasella. Lapsena asuin lähellä Limingan lakeuksia, mutta nyt oon tykästyny näihin maisemiin. En mie oikein isoista mäistä pysty täysillä laskeen, jarrutella häätyy, mutta on paljon vaihtelevampaa hiihellä vaarassa ja mettempänä kuin joella.\nMukavaa ku tulit Empatti moikkaamaan meitä lappilaisia. Niinku sanoin jo , en oo paljasjalakanen lappilainen, mutta omasta mielestä hyvin tänne kottiutunu. Murre ei tuu mulla puhtaasti tuo täkäläinen, mutta ku vanhaan kotikylään meen niin sanovat mun puhuvan ihan täkäläisittäin. Tarkoittavat varmaan, että puheeseeni on tarttunut joitain viehraita sanoja\nmaanantaina, 14. maaliskuuta 2011 klo 14:33\nJa taas ulos, vaikka onkin melkoinen tuuli. Pakkasta vain pari astetta.\nReipasta alkanutta viikkoa kaikille lukijoille ja kirjoittajille\ntiistaina, 15. maaliskuuta 2011 klo 15:13\nTais tulla otettua varaslähtö tuohon juoksuohjelmaan kun tänään oli niin hyvä keli että vetäsin lenkkarit jalkaan kun sertin kanssa ulkoiltiin ja niinhän siinä vain kävi että puolet lenkistä meni kevyen sykkeen juoksulla.\nIhanaa kun kelit paranee\ntiistaina, 15. maaliskuuta 2011 klo 16:46\nMie eilen illalla kävin tunnin kävelylenkin, lisäsin siihen muutaman hölkkäjakson (20m hö/50m kä) väliin, ei tuntunut pahalta, mutta ei minusta varmaan enään joksijaa tule\nTänään olen taas uppoutunut tänne foorumille. Puoli kahdeksalta alkaa lentopallon peluuta, siinä mun tän päivän lenkkini\nKeväisen tuntoinen ilma ulkona, jospa kuitenkin kävisin potkurilla kaupassa,,,,,,,,,,,,,hmmm,,,,,\nPyykit vein ulos kuivumaan ulkoilua sekin, heh\ntorstaina, 17. maaliskuuta 2011 klo 16:54\nPohjoisesta minäkin, napapiirin yläpuolelta.. Mukava oli huomata tämmöinen paikallisjoukkue täällä!\nMatkani täällä on alkanut tammikuun alussa ja jatkuu hitaasti mutta varmasti\nOllaanpa kuulolla ja hyvällä sykkeellä\ntorstaina, 17. maaliskuuta 2011 klo 17:02\nTänään tuntuu jotenkin turvonneelta, vaikka kävin juoksemassa ja illalla pitäis vielä lähteä kamppailulajien pariin. Silti on paisunu olo, oon kyllä parina päivänä syöny enemmän leipää kuin aiemmin, johtuisko sitten siitä, tiedä häntä.\nHuomisen virallinen punnitus kuitenkin pelottaa ja mitä tänään oon vaa'alla käynyt niin ei se ois ainakaan alaspäin näyttäny menevän.\nNo jos ei huomenna niin viikon päästä sitten uus yritys.


A 034, Espoon Hujoppi, Espoo - Skanska Kodit\nA 034 2h+kt\nKuudennen kerroksen kaksio. Olohuoneesta on kulku koko asunnon levyiselle lasitetulle parvekkeelle, joka avautuu korttelipihan suuntaan. Keittotila on omassa rauhallisessa nurkkauksessaan. Makuuhuoneessa on liukuovellinen Elfa-säilytysjärjestelmä. Makuuhuoneen erottaa olohuoneesta seinän sisään liukuvat ovet, mikä helpottaa sisustamista ja tilankäyttöä.\nAsunnon numero: A 034\nOsoite: Niittytaival 5 A 034\nEspoon Hujoppi - A 034


Tieturi BLOGI: Läsnätyön mahdollisuudet\nLomakausi on jo hyvässä vauhdissa ja konttoreilla on varmasti hyvinkin rauhallista. Kiireisimpinä työkausina näin ei välttämättä ole – etenkään avokonttoreilla ja monitilatoimistoissa. Työn ja elämän äänet kuuluvat työpaikalle, mutta etenkin keskittymistä vaativat työt on usein helpompi hoitaa rauhallisemmassa ympäristössä.\nOnneksi useilla työpaikoilla on sekä työkalut että kulttuuri, jotka mahdollistavat työskentelyn myös muualla kuin konttorilla. Enää ei ehkä kannatakaan puhua etätyöstä vaan läsnätyöstä, jossa työskentely on joustavaa ja eri paikoissa sijaitsevat kollegat on yhtä helppoa tavoittaa, kuin konttorillakin.\nTyökaluja, joilla työt sujuvat mökkilaiturillakin\nMicrosoft Office 365 tarjoaa monipuolisen paketin erilaisia työkaluja paikasta riippumattomaan työskentelyyn. Sharepoint, Teams ja Skype helpottavat niin tiedon jakamista kuin yhteydenpitoakin.\nSkype on monille tuttu puhelinsovellus, jolla voi soitella ilmaiseksi. Skype for Business on Skype steroideilla. Se luo mahdollisuudet jopa 250 hengen kokousten pitämiseen ja yhteiseen tiedostojen muokkaamiseen.\nTeams on kätevä digitaalinen ryhmätyötila, joka vähentää sisäistä sähköpostittelua. Teamsisissa voidaan käydä chat-keskusteluita ja pitää puhelinpalavereita isollakin porukalla. Sinne voidaan tallettaa asiakirjoja, joita kaikki tiimiläiset voivat käydä katsomassa ja muokkaamassa, joten ajantasaisin versio on aina kaikkien nähtävissä.\nLisäksi Teamsiin voi luoda tehtävälistoja ja päivittää tehtävän kulkua merkkaamalla tehtävän vireillä olevaksi tai valmiiksi. Itse hyödynnän Teamsiä myös markkinointikalenterina, johon voin merkata tulevat aktiviteetit ja tarkastella niitä joko tehtävälistana tai kalenterinäkymässä.\nMikäli Teams ei ole vielä tuttu, kannattaa osallistua ilmaiseen webinaarimme ”Tiimiydy Microsoft Teamsilla – perusteet tutuksi”. Hyödyllinen webinaari pidetään 14.8. klo 14-14.45.\nSharePoint on hyvä alusta tiedon säilyttämiseen, muokkaamiseen ja jakamiseen. Se onkin oiva väline organisaation Intranetiksi. SharePointiin voit tallettaa huikean määrän dokumentteja ja niiden muokkaus sujuu helposti, joten kaikilla on ajantasainen tieto jatkuvasti saatavilla.\nJos teillä ei vielä ole joustavan läsnätyön kulttuuria tai työkaluja, kannattaa ne ottaa pian käyttöön. Useat tutkimuksetkin todistavat jouston hyödyn niin tuottavuudelle kuin motivaatiollekin.\nOikein hyvää lomaa kaikille lomalaisille ja läsnätyön iloa kaikille töissä oleville!\nHyviä koulutuksia läsnätyötä helpottavien työkalujen käyttöön:\n- Office 365 tiimityössä\n- SharePoint käytön aloittaminen\n- SharePoint sivuston/työtilan omistajalle\nTunnisteet: Etätyö, Microsoft Office, Microsoft Teams, SharePoint, Skype for business, Tarja Kinnunen


Luomutilat - Natura Siberica\nKhakassia – Euroopan suurin luomutila\nNatura Siberica perusti Siperiaan ensimmäisen luomutilan, jossa kasvatetaan alueen harvinaisia yrttejä ja kukkia. Ei ole kovin yllättävää, että se päätettiin perustaa juuri Khakassiaan, sillä juuri tällä ainutlaatuisella alueella kasvaa luonnossa monia harvinaisia siperialaisia yrttejä. Luomutilamme on EU:n biostandardin EU 834 / 07 sertifioima. Tilan pinta-ala on 33 hehtaaria, ja näin ollen se on Euroopan suurin.\nTältä sivulta löydät lisätietoja, valokuvia ja videoita tilastamme. Tätä kautta tarjoamme ainutlaatuinen tilaisuuden seurata luomutilan toimintaa ja tarinaa perustamisesta lähtien!\nKamtšatka on hyvin ainutlaatuinen vuoristoinen alue. Niemimaa erottuu maiseman omaperäisyydellä, haastavalla ilmastolla, sekä kasvi- ja eläinlajien rikkaudella. Kamtšatkan villissä luonnossa ei juurikaan näy ihmisen kädenjälki. Yhteensä Kamtšatkassa on noin 1200 eri kasvilajia – puita, pensaita ja yrttejä, joista osaa ei löydy mistään muualta päin maailmaa. Tästä syystä Natura Siberica päätti vuonna 2015 perustaa toisen luomutilan juuri Kamtšatkaan. Maatilan pinta-ala on 9,2 hehtaaria, ja se sijaitsee lähellä Pertopavlovsk-Kamchatskyn kaupunkia. Täällä kasvatettuja kasveja käytetään Natura Siberica -kosmetiikkalinjoissa.\nSahalinin saaren ainutlaatuinen luonto houkuttelee turisteja ympäri maailmaa, sillä samankaltaisia maisemia ei voi nähdä missään muualla. Sahalinin Itä-Aasialaisessa luonnossa ovat yhdistettynä ankara pohjoinen ja jatkuvasti kukkiva etelä, minkä ansiosta paikallisissa yrteissä ja marjoissa on runsaasti vitamiineja ja antioksidantteja. Arvokkain löytämämme raaka-aine on Sahalinin ruusunmarja, jolla on ainutlaatuiset parantavat ja virkistävät ominaisuudet. Sahalinin Aralia Manchuricalla on tonisoivia ominaisuuksia, ja se vaikuttaa positiivisesti ikääntyvään ihoon. Angelika Medicinal taas tunnetaan tehokkaasta tulehduksia estävästä vaikutuksestaan.\nVuonna 2015 Natura Siberica perusti luomutilan Sahalinin saarelle ja aloitti viljellä siellä villikasveja, joista on nyt tullut tuotteidemme perusraaka-aineita. Maatila sijaitsee Sahalinissa, Anivskyn alueella lähellä Zolotorybnoyen kylää. Nämä paikat ovat erityisen kuuluisia ainutlaatuisesta villistä luonnostaan.\nOkhotskin merellä sijaitsevalla Kunashir-saarella on huikean ainutlaatuinen luonto, jossa tulivuoret ja kuumat mineraalilähteet yhdistyvät jäisiin järviin. Tämän erityisen ja ankaran ilmaston ansiosta Kunashirin kasveihin ja merileviin on kertynyt erityisen paljon suojaavia aktiiviaineita, ja niillä on uskomattomia antioksidanttisia ominaisuuksia.\nNatura Siberica perusti vuonna 2017 luomutilan tälle ainutlaatuiselle alueelle. Luomutilalla viljellään yhteensä 1,92 hehtaarin alueella luonnonvaraisia kasveja, kuten Molinia Japonicaa, Kuril Goldenrodia ja 25 muuta ainutlaatuista yrttiä. Näiden kasvien uutteet ovat uusien tuotteidemme perusraaka-aineita, ja hoitavat ihoa ja hiuksia poikkeuksellisen tehokkaasti.\nUusi sertifioitu luomumaatila käyttää luonnonmukaista sadonkorjuuta samalla varmistaen Siperian pienten heimojen kulttuurin ja perinteiden säilyvyyden. Saaren paikallisilla asukkailla on tärkeä rooli näiden erityislaatuisten yrttien ja kukkasten sadonkorjuussa.


Eduskuntavaalit 2011: Jutta Urpilainen ja Timo Soini haukkuivat E10-bensiinin - Vaalit 2011 - Ilta-Sanomat\nJulkaistu: 31.3.2011 21:47\nSDP:n puheenjohtaja Jutta Urpilainenhttp://www.iltasanomat.fi/haku/?search-term=Jutta%20Urpilainen ja perussuomalaisten puheenjohtaja Timo Soinihttp://www.iltasanomat.fi/haku/?search-term=Timo%20Soini moittivat E10-bensiiniä Ylen vaalitentissä torstaina.\nUrpilaisen mielestä oli väärä päätös siirtyä vuodenvaihteessa uuteen bensiinilaatuun.\n- Kyllä se käytännön kokemusten valossa ainakin näyttää, että tuo päätös on epäonnistunut, Urpilainen sanoo.\nHän ei itse käytä autossaan E10-bensaa. Soini moitti E10:tä "vihreyden varjolla" tehdyksi huonoksi päätökseksi. Hänen autonsa syö dieseliä, joten bensiinilaatua ei tarvitse omissa ajoissa miettiä.\nE10-bensiiniin siirtyminen on herättänyt voimakasta kritiikkiä autoilijoissa. Opposition oli helppo moittia E10-bensaa ja kerätä pisteitä, sillä päätös bensiinilaadun vaihtamisesta tehtiin tällä vaalikaudella. Päätöstä valmisteltiin Jyrki Kataisenhttp://www.iltasanomat.fi/haku/?search-term=Jyrki%20Kataisen, Paula Lehtomäenhttp://www.iltasanomat.fi/haku/?search-term=Paula%20Lehtom%C3%A4en ja Mauri Pekkarisenhttp://www.iltasanomat.fi/haku/?search-term=Mauri%20Pekkarisen johtamissa ministeriöissä.\nKokoomuksen puheenjohtaja Katainen ja keskustan puheenjohtaja, pääministeri Mari Kiviniemihttp://www.iltasanomat.fi/haku/?search-term=Mari%20Kiviniemi joutuivatkin puolustamaan päätöstä torstain vaalitentissä Tampereella.\n- Auton valmistaja ovat ilmoittaneet mitä sattuu. Yhtenä päivänä he ilmoittavat yhtä ja toisena toista. Itse aineessahan ei ole mitään vikaa, Katainen sanoi viitaten maahantuojien E10-soveltuvuuslistoihin.\nVuodenvaihteessa myyntiin tullut E10-bensiini on herättänyt hämmennystä, sillä enemmän etanolia sisältävä bensa ei sovellu kaikkiin autoihin ja soveltuvuuslistaa on muokattu vielä vuodenvaihteen jälkeen. Osa autoilijoista väittää, että uutta bensiiniä menee huomattavasti enemmän kuin vanhaa.\nKuka pärjäsi parhaiten?\nÄäniä yhteensä 31119\nPerussuomalaisten puheenjohtaja Timo Soini ei suostunut vieläkään vastaamaan aborttikysymykseen Ylen vaalitentissä Tampereella.\nKeskustan puheenjohtaja Mari Kiviniemi ilmoitti Ylen vaalitentissä, että keskusta ei aio lähteä leikkauksiin. Lue lisää ›\nNeljän suurimman puolueen puheenjohtajien vaalitentti nähtiin torstai-iltana TV1:llä. Lue lisää ›\nGallupien neljän suurimman puolueen johtajat kannattavat sitä, että Suomesta annetaan humanitaarista apua Libyaan. Suomalaishävittäjien lähettämistä Libyaan ei sen sijaan esittänyt yksikään heistä Ylen vaalitentissä illalla. Lue lisää ›


Kiina - suurvalta haastaa! — Ilkka Luoma\nKiina - suurvalta haastaa!\n11.3.2012 11:00 Ilkka Luoma\nKirjoittaja vinkkaa Chairman Mao Zedong´iin Kielletyn kaupungin portilla Pekingissä *]\nMediassa ja asiantuntijapiireissä asetetaan maailmanlaajuisen talouskriisin ovelle kiinalaiset vartijat - pelastaako Kiinan antama lainoitus eurokriisi-Italian ja -Espanjan? ~ Kaatuuko Kreikkakin lopulta, vaikka Euroopan Keskuspankki syytää katteetonta bittirahaa pankkiverkostoihin?\nKiinalaiset sen sijaan eivät menneet Afrikkaan miekat ojossa julistamaan omaa yhteiskuntajärjestelmää, vaan tekemään kauppaa – ajautuuko Afrikka kiinalaisten haltuun ja syntyykö Afrikkaan yhteisvaluutta Yuan – kiinalaisten valuutta?\n[*] ... rakennuksilta kuuluu jatkuva kilkatus ja kalkatus - maalta tulleet rakennusmiehet tekevät kolmivuoroa maailman suurimmilla asuntorakentamisen markkinoilla Kiinan paisuvissa jättiläiskaupungeissa. Grynderit käärivät sievoisia voittoja, kuten meillä lännessäkin ovat tehneet, nostaen, kuten Suomessakin uusien asuntojen hinnat monien tavallisten tavoittamattomiin ... ]\nKiinan ympäristö- ja vientikonsultti\nCc: timo.laaninen@keskusta.fi ; ossi.sandvik@perussuomalaiset.fi ; taru.tujunen@kokoomus.fi ;mikael.jungner@sdp.fi ; timo.soini@eduskunta.fi ; mari.kiviniemi@eduskunta.fi ;jutta.urpilainen@vm.fi ; jyrki.katainen@vnk.fi ; ville.niinisto@ymparisto.fi ; jyri.hakamies@tem.fi ;erkki.tuomioja@formin.fi ; heidi.hautala@formin.fi ; alexander.stubb@formin.fi\nSent: Tuesday, August 02, 2011 7:26 PM\nSubject: ARTIKKELI - Kiina hämmästyttää - mitä vielä näemme ja koemme?\nECOCITY , EKOTULKKI , EU , GLOBALISAATIO , IDEOLOGIA , ILMASTONMUUTOS ,KEHITYSMAAT , KIINA - CHINA , MAAILMANJÄRJESTYS , MAATALOUS , NÄYTTÖ- JA VERTAILUTALOUS , VENÄJÄ , VESI , YHTEISKUNTA , YMPÄRISTÖ , YMPÄRISTÖONGELMAT ,USA , NÄYTTÖTALOUS\nKielletyn kaupungin Tienanmenin puoleinen pääportti, jossa vakaasti ja pysyvästi sijaitsee nykyisen Kiinan perustajan Mao Zedong´n kuva. Mao teki kokeiluja ja testasi huomisen systeemejä - tuolloin kokeet suurelta osin epäonnistuivat, mutta jalostettuina nuo, ehkä parhaat niistä, voisivat olla uuden ajan alkua markkinatalouden ajautuessa omiin voittamattoman suuriin ongelmiinsa\nIlkka Luoma 9.3.2012 12:27\nLaitetaan mieliin tuleva uusi pääministeri herra Li Keqing.\nK Veikko 11.3.2012 13:22\n“Kiinassa on meneillään maailman taloushistoria suurin nousubuumi”\nIlkka Luoma 12.3.2012 10:04\nMeillä lännessä arvellaan, että Kiinan viennin vähentyessä - nousubuumi ei jatku. Unohdamme herkästi, että Kiina on sisämarkkinapotentiaaliltaan suurempi kuin EU, USA ja Venäjä yhteensä.\nK Veikko 18.3.2012 08:42\nIlmeisesti Marc Faber kiinnosti, kun suosittelit. Tässäpä lisää:\nJouni Snellman 11.3.2012 13:54\nKuinka kauan vielä? Liettuassa juhlitaan tänään kommunistivallan kukistumista 22 vuotta sitten. Sitäkin luultiin ikuiseksi.\nIlkka Luoma 12.3.2012 10:07\nKiinan keisareiden historia on 4000 vuotta vanha insituutio, ja hyvin, hyvin lyhyt kommunismi "puhemiehineen" on ollut "keisareiden" jatkokausi. Kiinan uusi vanha käytäntöfilosofia on jälleen kungfutselaisuus, jolla silläkin on ikää jo yli 2000 vuotta.\nKeisareiden keskushallinto oli periaatteiltaan juurikin samanlainen kuin nykyinen keskushallintoinstituutio.\nIlkka Luoma 13.3.2018 21:24\n~ http://ilkkaluoma.blogspot.fi/2013/02/kiinalainen-... -\nNato Afganistanissa - vähän villoja, paljon unikkoa


Satu 15. maaliskuuta 2016 klo 8.56\nNuo talventörröttäjät ovat huippuja!\nPauliina/PauMau 15. maaliskuuta 2016 klo 9.53\nKiitos, ovat graafisuutensa ansiosta kiitollisia kuvauskohteita :)\nriitta k 15. maaliskuuta 2016 klo 9.07\nSaat kuivat talventörröttäjätkin näyttämään upeilta!\nVoi kiitos Riitta :)\nMarina / Dioriina 15. maaliskuuta 2016 klo 9.25\nAina kun mulla olisi ollut aikaa kuvata niin eipäs auringosta pilkahdusta näy. Sama tänäänkin, aurinko paistaa ja minä olen koko päivän töissä\nPauliina/PauMau 15. maaliskuuta 2016 klo 9.55\nAi teillä paistaa aurinko, ihanaa (vaikka tietysti kivempi sitä olisi ihailla muualta kuin työpaikan ikkunoiden läpi). Täällä taas ankean harmaata.\npappilanmummo 15. maaliskuuta 2016 klo 9.45\nTalventörröttäjät ovat maaliskuun kukkia\nKyllä, niitä värikkäämpiä odotellessa :)\nEstherH. 15. maaliskuuta 2016 klo 10.26\nIhania kuvia ja tuo kakkonen utuisine maisemineen upea!\nPauliina/PauMau 15. maaliskuuta 2016 klo 15.13\nKiitos, kuvaa ottaessani oli upea aamusumu.\nTuula's life 15. maaliskuuta 2016 klo 11.09\nKevät keikkuen tulevi! Kauniita maaliskuun kuvia. Ja talventörröttäjät ovat niin nättejä!\nPauliina/PauMau 15. maaliskuuta 2016 klo 15.14\nTiia Koivusalo 15. maaliskuuta 2016 klo 11.10\nMaaliskuussa täällä kyllä vihdoin herätään ja on aika heittä talviturkki pois. :) Ihanaa, että on valoisaa, aurinkokin näyttäytyy ja lumi sulaa. <3\nPauliina/PauMau 15. maaliskuuta 2016 klo 15.15\nJust tänään mietin, että kohtahan sitä kelloakin taas siirretään -haukotus- kesää kohti :)\nLumikallion Outi 15. maaliskuuta 2016 klo 11.19\nKauniita kuvia, tuo toinen kuva puhuttelee erityisesti. :)\narleena 15. maaliskuuta 2016 klo 15.18\nPauliina/PauMau 15. maaliskuuta 2016 klo 18.44\nOuti Krimou/Outi's life 15. maaliskuuta 2016 klo 16.55\nAivan upeita kuvia. Kevät voisi kyllä tulla jo vähän nopeammin :)\nPauliina/PauMau 15. maaliskuuta 2016 klo 19.08\nKiitos :) Odotellaan rauhassa, eiköhän se sieltä pian tule!\nsini 15. maaliskuuta 2016 klo 17.16\nTyylikkäitä kauniita kuvia, tykkään!\nPauliina/PauMau 15. maaliskuuta 2016 klo 19.15\nPauliina/PauMau 15. maaliskuuta 2016 klo 21.31\nPieni Lintu 15. maaliskuuta 2016 klo 20.13\nKivoja nuo kuivat töttöröt :)\nPauliina/PauMau 15. maaliskuuta 2016 klo 21.32\nTöttöröt :) Paitsi eivät ole kivoja kun takertuvat pitkäkarvaisen koiran turkkiin :D\nLeila 15. maaliskuuta 2016 klo 20.37\nNCSue 16. maaliskuuta 2016 klo 2.52\nNice variety of lovely images.\nPauliina/PauMau 16. maaliskuuta 2016 klo 14.36\nPowell River Books 16. maaliskuuta 2016 klo 3.17\nBeautiful shots. - Margy\nThanks Margy :)\nlikeschocolate 16. maaliskuuta 2016 klo 6.28\nThanks visiting Kelleyn :)\nPia / paiqo 16. maaliskuuta 2016 klo 7.56\nPauliina/PauMau 16. maaliskuuta 2016 klo 16.59\nJoyful 16. maaliskuuta 2016 klo 8.09\nLovely macros :-)\nLife with Satu 16. maaliskuuta 2016 klo 9.19\nIhana mitä talvikuvia <3\nPauliina/PauMau 16. maaliskuuta 2016 klo 17.00\nKiitos, ehkä seuraavia voi jo kutsua kevätkuviksi :)\nRouva Sana 16. maaliskuuta 2016 klo 11.27\nNiin on ihania kuvia <3!\nKataMaria 16. maaliskuuta 2016 klo 14.03\nPauliina/PauMau 16. maaliskuuta 2016 klo 17.01\nKiitos, tuo Sigman 105 mm macro on aika kiva lähikuvauksessa.\nM A R I K A 16. maaliskuuta 2016 klo 14.27\nKivoja törröttäjiä :)\nMolly 16. maaliskuuta 2016 klo 15.17\nLove the silhouette shot at the beginning, you just caught the light perfectly\nPauliina/PauMau 16. maaliskuuta 2016 klo 17.03\nThanks Molly, snow and fog are best friend for photographer :)\nSuvituulian käsityöpaja 16. maaliskuuta 2016 klo 16.32\nTäyttä maaliskuuta. Juuri näyttää samalta kun ulos katsoo.\nPauliina/PauMau 16. maaliskuuta 2016 klo 17.04\nPikkuhiljaa maisema muuttuu keväisemmäksi :)\nLight and Voices 17. maaliskuuta 2016 klo 5.51\nPauliina/PauMau 18. maaliskuuta 2016 klo 18.57\nVeera | Oranssia 19. maaliskuuta 2016 klo 20.41\nHienoja törröttäjiä! Etenkin toisessa kuvassa on ihana tunnelma! :)\nPauliina/PauMau 20. maaliskuuta 2016 klo 12.14\nNoksu 20. maaliskuuta 2016 klo 17.38\nEi voi muuta sanoa kun, että kauniita lähikuvia.\nPauliina/PauMau 21. maaliskuuta 2016 klo 10.08


Lanzar HTG558BT käyttöohje (12 sivut)\nLanzar HTG558BT käyttöohje\nOnko sinulla kysyttävää tuotteesta Lanzar HTG558BT tai tarvitsetko apua? Esitä kysymyksesi täällä. Anna selkeä ja kattava kuvaus asiasta ja kysymyksestäsi. Mitä yksityiskohtaisemmin kuvaat asiaasi ja kysymystäsi, sitä helpompi muiden Lanzar HTG558BT omistajien on vastata kysymykseesi oikein.\nTietoja Lanzar HTG558BT\nKatso Lanzar HTG558BT käyttöohjeet täältä ilmaiseksi. Tämä opas kuuluu luokkaan Vastaanottimet, ja sen on arvioinut 1 ihmistä keskimäärin arvosanalla 5.7. Tämä opas on saatavana seuraavilla kielillä: -. Onko sinulla kysyttävää tuotteesta Lanzar HTG558BT tai tarvitsetko apua? Esitä kysymyksesi täällä\nLanzar HTG558BT – tekniset tiedot\nEAN 0068888756914, 0823019871863\nVahvistinkanavien lukumäärä 5\nRMS-teho per kanava (2 Ohm) 350W\nRMS-teho per kanava (4 Ohm) 250W\nSuurin teho kanavaa kohden ( 4 ohmia ) 500W\nSillattu lähtöteho ( max) 1000W\nYlipäästösuodattimen alue 40 - 250Hz\nAlipäästösuodattimen alue 40 - 250Hz\nAudio RCA-tulo 6\nTuotteen leveys 489.9mm\nTuotteen korkeus 56.8mm\nTuotteen syvyys 223.7mm\nAlta löydät useimmin kysytyt kysymykset aiheesta Lanzar HTG558BT.


KUVIOKAULIN - kukka ja ornamentti 25 cm - HEIROL\nKuviokaulimella teet helposti kauniin kuvion kakun, pikkuleipien ja muffinssien päälle. Kauli sokerimassa tai marsipaani tasaiseksi levyksi tavallisella kaulimella, ja kauli sen jälkeen kuviokaulimella kuvio pintaan. Leikkaa haluamaasi muotoon taikin... Lue lisää\nKUVIOKAULIN - kukka ja ornamentti 25 cm määrä\nTuotetunnus (SKU): 38033 Osasto: Outlet leivonta\nKuviokaulimella teet helposti kauniin kuvion kakun, pikkuleipien ja muffinssien päälle. Kauli sokerimassa tai marsipaani tasaiseksi levyksi tavallisella kaulimella, ja kauli sen jälkeen kuviokaulimella kuvio pintaan. Leikkaa haluamaasi muotoon taikinapyörällä tai muotilla. Kaunista helposti!\nOrnamentti-kuvio, jossa pieniä kukkasia.\nPaino: 0.274 kg\nMitat: 4 × 7 × 40 cm


MEIDÄN ELIXIR – Ollaan Yhdessä Terveempiä\nMaastaveto eli “deadlift,” on olympialaisissa nähtävä liike, joka vaatii koko kehon hallintaa. Lähestulkoon jokainen lihas on aktiivinen liikettä suoritettaessa. Kyseessä on pääsääntöisesti alaselkää, pakaralihaksia, sekä etu- että takareiden lihaksia vahvistava liike. Tämän lisäksi töitä tekevät myös hartiaseudun lihakset, ranteenlihakset ja keskivartalon lihakset. Liike kuulu ns. compound (yhdistelmä) liikkeisiin, sillä useampi lihasryhmä tekee töitä yhdessä. Compound liikkeet…\nPainoilla tai ilman, kyykky kuuluu ehdottomasti kuntosaliliikkeiden eliittiin. Kyykky on toiminnallinen liike, joka voidaan helposti yhdistää arjen askareisiin. Harjoittelemalla oikeaoppisen kyykyyn liikerataa, vahvistat alavartalon lihaksistoa, ja suoriudut liikettä vastaavista arjen askareista ongelmitta. Kyykyssä ensisijaisesti töitä tekevät jalan lihakset (etureidet, takareidet ja pohkeet). Oikein tehtynä kyykky vahvistaa myös keskivartalon lihaksistoa (vatsalihakset, alaselkä, ja lantio). Kyykky on…\nVaikka alkoholipitoisia juomia ei usein pidetä terveyttäedistävinä tuotteina, on punaviini harvinainen poikkeus. Monet ovat kuulleet sanonnan lasillisesta punaviiniä aterian yhteydessä, mutta mikä tekee punaviinistä muita alkoholipitoisia juomia terveellisemmän? Resveratroli on antioksidantti, joka tulee usein esille, kun puhutaan punaviinin terveellisyydestä. Sitä esiintyy useiden marjojen ohuessa kuoressa. Näihin marjoihin kuuluu esimerkiksi rypäleet, jonka takia resveratrolia esiintyy myös…\nTämä katkera aine on tullut meille monille tutuksi kahvista, teestä, energiajuomista, sekä limonadeista. Yleiskielessä kofeiini yhdistetään energiantuotantoon, mutta harva on kuitenkin täysin varma siitä miten kofeiini vaikuttaa ihmiseen. National Geographic-lehdessä julkaistussa artikkelissa, tutkija Charles Czeisler, kertoo miksi kofeiini pitää ihmisen hereillä: Adenosiini on hormoni, joka toimii luonnollisena unilääkkeenä ihmisen kehossa. Nauttiessamme kofeiinipitoisia tuotteita, adenosiinin tuotanto…\nLisäravinne – Biotiini MEIDÄNELIXIR Arvostelu: ★★★★★ Biotiini (H-vitamiini) on vesiliukoinen vitamiini, joka kuuluu b- vitamiinien perheeseen. Biotiini on mukana monessa kehomme toiminnoista ja sen tärkeyttä on ruvettu korostamaan, sen monien eri terveysvaikutuksien takia. Suurin osa meistä saa biotiinia tarpeeksi terveellisestä ruokavaliosta, mutta väitteiden mukaan, antamalla kehollemme runsaamman määrän biotiinia, pystymme lisäämään terveyttämme ja pitämään itsemme…


Mehiläinen avaa Joensuun Reijolaan ikääntyneiden hoivakodin | Mehiläinen\nMehiläinen avaa uuden ikääntyneiden hoivakodin Joensuun Reijolaan alkusyksystä 2017. Uusi koti on ensimmäinen Virkkulankylä–konseptin mukainen kohde, jonka suunnittelussa panostetaan laadukkaisiin tilaratkaisuihin ja monipuoliseen harrastuselämään. Palvelukodissa tulee olemaan 30 tehostetun palveluasumisen asuntoa sekä seitsemän itsenäisempään asumiseen soveltuvaa palveluasuntoa.\nMehiläinen valittiin palvelutuottajaksi osana Joensuun kaupungin tehostetun palveluasumisen kilpailutusta syksyllä 2015. Eri vaihtoehtoja kartoitettiin alueella tiiviisti ja lopulta voiton vei hyvien liikenneyhteyksien varrella sijaitseva ja laadukkaan rakentamisen lopputuloksena rakentuva palvelukoti. Palvelukoti rakennetaan Joensuun Reijolaan Häkkilinnuntielle. Rakennustyöt tontilla käynnistyivät loppusyksystä 2016.\n- Palvelukotiin tulee yhteensä 37 asuntoa ja se tulee työllistämään noin 20 henkilöä, kertoo myyntijohtaja Sami Vaateri Mehiläisen hoivapalveluista.\nPalveluja eri tarpeisiin\nRakennettavaan palvelutaloon tulee kaksi ryhmäkotia tehostettuun palveluasumiseen ja lisäksi erikokoisia yksiöitä omatoimiseen palveluasumiseen.\n- Haluamme tarjota ihmiselle mahdollisuuden muuttaa palveluiden piiriin jo ennen ympärivuorokautisen palvelun tarvetta - usein tilanteissa, joissa oma ja omaisten huoli selviämisestä arjen haasteissa on kasvanut. Palveluasuminen on normaalia vuokra-asumista ilman huolta esimerkiksi aterioiden päivittäisestä valmistamisesta tai asunnon puhtaanapidosta. Lisäksi tarpeen vaatiessa apua saa myös esim. ulkoiluun tai peseytymiseen, sanoo Vaateri.\nYhteistyössä Virkkula-yhtiöiden kanssa\nUusi kohde on ensimmäinen Kuusikkoaho Oy:n ja Mehiläisen yhteistyössä toteuttama Virkkulankylä-konseptin mukainen kohde, jossa panostetaan vahvasti yhteisöllisyyteen sekä monipuolisiin harrastemahdollisuuksiin. Konseptin kehittämiseen on osallistunut joukko eri alojen tutkijoita ja hoiva-alan ammattilaisia.\nVirkkulankylien suunnittelussa ja toiminnassa asukkaiden vireä harrastustoiminta ja yhteistyö paikkakunnan erilaisten yhteisöjen kanssa on viety Suomessa totuttua pidemmälle.\n- Idea lähti kehittymään kuusi vuotta sitten. Maa oli painumassa taantumaan, kun lähdin ajamaan Volgasta Suomeen. Lehdistö uutisoi vanhustenhuollon tilasta Suomessa, jossa yksinäisyys oli lisääntynyt, eikä ihmisillä ollut juurikaan harrastemahdollisuuksia. Ajattelin, että asialle pitää tehdä jotain, sanoo Virkkulankylä -konseptin isä, Kuusikkoaho Oy:n toimitusjohtaja Leo Tolonen.\n- Liiketoiminnan pitää olla luonnollisesti kannattavaa. Olemme kuitenkin halunneet asettaa omassa työssämme asiakkaiden onnellisuuden sekä Virkkulankylien ja niitä ympäröivän yhteiskunnan aktiivisen yhteistyön itsellemme selkeäksi kilpailutekijäksi. Näin uskomme kehittävämme kilpailun kautta koko toimialaa yhä paremmin asiakkaat ja heidän lähipiirinsä huomioivaksi, Tolonen pohtii.\nUutinen julkaistu 5.1.2017


Hyvin menee Muropaketin/Murobbs puolella (keskustelua uutisista, artikkelista ja foorumista) | Page 2 | TechBBS\nFirst Edellinen 2 of 79\nKiitos Sampsa Sysop tästä uudesta foorumista! Tästä tulee hyvä juttu, saat vielä joku päivä hommattua kaaran mallia BMW Z4 vielä mielellään Motorsport versiona\nReactions: Rahi, mti, Kuvaaja ja 2 muuta\nItsekin olen lopettanut lähes kokonaan Muron selailun, satunnaisesti muutaman kerran viikossa on tullut katsottua mitä siellä tapahtuu...ihan mielenkiinosta seuraan, huomaako kuihtumista jne. Ennen tänne luotua tunnaria, tuli lähes joka päivä luettua tai kirjoitettua muroon. Profiilia en ole vielä sieltä poistanut.\nReactions: kgb, Rapu, nnh ja 1 muu henkilö\nProfiilia en ole vielä sieltä poistanut.\nPystyykö murosta tosiaan nykyään poistamaan profiilin/tunnuksen?\nKysyn, koska asia on alkanut polttelemaan aika lailla viime aikoina. Siinä vaiheessa kun Sampsa pamauttaa ensimmäiset uutiset uudelle sivustolle muron seuraaminen varmaan jää lopullisesti.\nKyllä taiteilijalla pitäisi olla oikeus muokata teoksiaan. Teoksiin päivitettyä tietoa etenkin, jos omaa sen ekan viestin ja palvelee näin yhteisöä. Se olisi toinen juttu, jos olisi maksettu.\nJotkut teokset voi ehkä nykymittapuulla olla vihapuhetta niin olisi tuo pistescripti paikallaan. Mistä sen muuten saa?\nJoidenkin pisteiden tilalle, vaikka tämä-->\nEn kyllä tiedä onnistuuko vai onko Orava ottanut nekin omistukseensa? Mutta näin nyt oletin, että voisin klikkaamalla hävittää nimimerkkini...\nSe aktiivisin porukka alkaa varmaan olla poistunut Murosta. Äsken vilkaisin ja uutisia lukuunottamatta siellä ei enää ole mitään mielenkiintoista. Ja ne uutisetkin siinä ja siinä. Itse uutisissa ei niin paljon ole vikaa, mutta on todella munatonta menoa allekirjoittaa ne jollain Oravamedian tusinanickillä. Jos ei uskalleta laittaa alle journalistin omaa nimeä, niin olisi parempi olla julkaisematta mitään.\nReactions: oxbird, Halegon ja nnh\nValitettavasti ei toimi noin. People are lazy and stupid. Ampparisynergiat jauhaa sillä intensiteetillä, ettei tavan pertillä tule mieleenkään siirtyä pois tutusta ja turvallisesta. Tarvittaisiin joku kunnon hype päälle, jotta statuppi nousee kestojyrän ohi.\nToisaalta tarvitaanko tänne ihan kaikkia Putinin propagandatehtaan alttereita?\nOnneksi eivät tuonne kovalle pc-puolelle pesiytyneet edes vanhalla puolella. Välillä tuntuu vähän ulkopuoliselta foorumin käyttäjältä lukea vain noita aiheita, jotka on sitä varsinaista foorumin aihepiiriä.\nAika vähiin on jäänyt muron lukeminen. Hyvä että on tämä uusi foorumi, toivottavasti tosiaan porukka siirtyy tänne vielä enemmän kuin nyt niin on ainakin sitten yksi paikka jossa on paljon kävijöitä ja keskustelua.\nHarvemmin tuota muroa enää kyllä aukaisee, välillä tulee Pelit ja konsolit -osiossa käytyä kun suurin osa vanhasta porukasta tuntuu vielä siellä päivystävän. Hyvin on saatu tännekin jo keskustelut pystyyn ja eipä oikein mitään moitittavaakaan löydy. Enää oikeastaan kaipaa noita artikkeleita ja uutisia, mitä tänne siirtynyt porukka muroon aiemmin kirjoitteli.\nPisteet siitä että näinkin lyhessä ajassa on uusi toimiva foorumi saatu pystyyn!\nSisällöntuotanto alkaa 2017\nReactions: SunkiHot, baza.tre, Starglazer ja 10 muuta\n@Sampsa Countdown kello etusivulla vois olla kiva\nSitä odotellessa. Saanut hyvää tietoutta osista, kun lukenut artikkeleja komponenteista ja muusta.\nwww.io-tech.fi : 96945 sanoi:\nReactions: jummeli ja nandroid\nOikein SER-mies videokin .\nAuttava kirjoitustaito ja nyt kai sitten 99% muroista jäi ulos. Eiköhän joku mode kai hae tuohonkin!\n"Haluan kalifiksi kalifin paikalle"\nMurossa ei näköjään enää voi vaihtaa edes nimimerkkiä.\nJos en aivan väärin muista niin kyllä kesällä vielä pystyi.\nEi ole kai ainakaan uusimman forumisoftan aikaan pystyny? Pystyikö edes aikaisemman...?\nE: Eikä kai täälläkään pysty? Ja miksi pitäisi pystyä...\nEi oo aikoihin pystynyt.\nMeniköhän mulla sitten vuodet sekaisin?\nJuontavatkohan nämä juurensa joihinkin lukuhavaintoihin kommenteissa vaiko kokemuksiin? Mitä ilmeisemmin ensimmäiseen.\nKesällä tai kevällä oli tuosta aiheesta joku väitös, että "nimimerkkiä ei voi muuttaa, mutta sen voi ylläpidon kautta saada väärinpäin näkyviin". En muista nyt, esittikö sen Allah (Kiinalaisittain halla), vaiko arab (kiinalaisittain bara, eli ruotsia), vaiko sittenkin joku muu. Tämä vuoksi tuo väitös palautuikin mieleen helposti.\nEn kyllä muista että olisi ollut mahdollisuuksia, koskaan. Mitä itse ollu phpbb foorumien adminina, niin siinä roolissa pystyin vaihtamaan käyttäjien nikkejä, jos niin halusivat, ja vaihdonkin parit. Tosin käyttäjämäärät olivat prosentti tästä joten...\nJos se nyt olisi mitenkään mahdollista, niin @Sampsa , niin -nen päätteen voisi jättää pois, ja Myrkky jäisi jäljelle , kunhan toivon vaan\nMinä ainakin olen muuttanut vm. 99 nimimerkin jossain vaiheessa tähän nykyiseen. En kyllä muista montako vuotta siitä on aikaa.\nMahdollisuus nimimerkin vaihtamiseen MuroBBS:ssä taisi hävitä jo vuonna 2009, kun foorumi siirrettiin vBulletin-alustalle.\nEdit. Ilmeisesti tuo nimimerkin vaihtaminen onnistui vielä senkin jälkeen niin kauan kuin murobbs.plaza.fi:ssä ja muilla Plaza.fi:n keskutelupalstoilla oli yhteiset käyttäjätunnukset. Nimimerkin vaihtomahdollisuus näyttäisi poistuneen joko vuonna 2012 tai 2013.\nKäyttäjäthän sen foorumin tekevät eikä suinkaan ylläpito. Ylläpidon perseily saattaa tosin ajaa käyttäjät toisaalle.\nNO oettä oksaaa kirjottaa auhttavasti että saa gävähn selvää mitä asnoo.\nKiitoksia. Näemmä vähän tipahtanut.\nNoiden epämääräisten tilastojen sijaan olisi kiva nähdä oikeasti kiinnostavia tilastoja. Nuo kävijät, sivulataukset ja istunnot ovat vain mainostajia kiinnostavia tilastoja. Minua kiinnostaisi käyttäjälle merkittävät tilastot eli keskiarvot päivittäisistä viesteistä, uusista ketjuista ja niin edelleen. Nämä kertoisivat enemmän forumien suosiosta ei niinkään siitä, paljon Oravamedian klikkiuutiset saavat sivulatauksia.\nEdit. Forumi voi saada todella paljon sivulatauksia vaikka sisältö ei kasvaisikaan. Joskus vuonna 2007 julkaisin kaveriforumin jossa keskusteltiin aktiivisesti johonkin vuoteen 2011 ja sen jälkeen kirjoittelu on loppunut täysin. Forumi vetää silti lähes yhtä paljon sivulatauksia ja kävijöitä Googlen kautta kuin vanhoina hyvinä aikoina. Täysin kuollut keskustelupalsta onkin tilastojen valossa hyvinkin suosittu...\nReactions: VanhaMuumi, FAKTA, medium ja 2 muuta\nNäitä kannattanee vertailla sitten 2017 puolella kun on sisällöntuotanto käynnistynyt. Sivulataukset ovat siinä mielessä sivustolle tärkeä luku, että jos hommaa meinaa tehdä bisneksenä niin inventaariota on yksinkertaisesti oltava riittävästi. Sitten on vielä toinen ja eri asia mainoksien myyminen niihin näyttöihin.\nMutta joo, toistaiseksi tässä 3 viikkoa lanseerauksesta (joka on oikeasti aika lyhyt aika) voisi ihan mutu-tuntumalla sanoa että ihan hyvin edistyy\nTässä vielä muron luvut maanantai 10.10.2016 (ensimmäinen maanantai 5.10. jälkeen jolloin ilmoitettiin muutoksista ja viikko ennen tämän foorumin perustamista)\nSivulataukset: 399 658\nIstunnot: 91 443\nKävijät: 58 401\nmuro 1kk myöhemmin maanantai 7.11.\nSivulataukset: 302 493\nIstunnot: 82 207\nKävijät: 55 492\nReactions: TRG-42 ja rock\nMuroa tullut käytettyä rapia 15 vuotta ja pääasiassa viime vuodet nimenomaan vain lukua, ei kirjoittelua.\nNyt Muro on alkanut jäädä ja olen siirtynyt tänne "idlaamaan" ja lukemaan\nNyt on ilmestynyt ensimmäisiä uutisa, jotka eivät ole meidän (io-median) kirjoittamia:\nKirjoittajasta ei tietoa, koska ei näy missään.\nTottakai ne on tärkeitä lukuja. Mutta vain vähän hankalia lukuja vertailla jos yritetään vertailla keskustelupalstojen suosiota (tähän törmää jokatoisessa viestissä).\nTässä on aika hyvä esimerkki. Sivulataukset ovat tippuneet 25 prosenttia kuukauden takaisesta mutta istunnot vain 10 % ja kävijät 5 %. Karkeasti tuosta voisi päätellä, että parituhatta entistä muroaktiivia on tuon puuttuvan sivulatausmäärän takana ja samanlaisia tuloksia varmasti saisi jos viestikeskiarvot olisivat julkista tietoa. Vähän suoraviivainen päättelyketju mutta uskon noiden puuttuvien käyttäjien korreloivan sivulatausten kanssa - joka on io-techin kannalta hyvä juttu.\nKiitos, tämähän on loistavaa\nMulla aukeaa Muro edelleen selaimiin automaattisesti. Siihen sitten lataukset tällä hetkellä jääkin. Eli siis näyn istunnoissa ja uniikeissa kävijöissä, mutta sivulatauksia en tuota. Olisiko kaltaisistani kyse?\nUusi toimitus ja lauserakenteet\nOlipas vaikeasti mutusteltava lause:\nAMD:n uudet ammattikäyttöön suunnatut Radeon Pro WX -näytönohjaimet saapuvat yrityksen oman ilmoituksen mukaan kauppoihin jo tällä viikolla – ainakin Yhdysvalloissa.\nOlisi ehkä kannattanut olla\n"AMD:n uudet ammattikäyttöön suunnatut Radeon Pro WX-näytönohjaimet saapuvat kauppoihin yhdysvalloissa jo tällä viikolla, ainakin yrityksen oman ilmoituksen mukaan."\nKuvienkin sijoittelu on tehty hyvin loogisesti, että ensin on middle range (mutta puhutaan low end mallista), sitten high end (puhutaan middle range mallista) ja lopussa low end (puhutaan high end mallista).\nEn väitä, että en osaisi yhtään paremmin tai oikolukisin koskaan tekstejäni, mutta alussa luulisi, että pidettäisiin korkeaa rimaa.\nJa tääkään ei taida olla IO-median kynästä:\nOrange Pi PC 2 on 64-bittinen pikkukone ja maksaa parikymppiä\nUUTISET 08.11.2016, 21:52 | MUROPAKETIN TOIMITUS 0 201\nRaspberry Pi aloitti pikkuriikkisten korttitietokoneiden vallankumouksen. Uusia yrittäjiä alalle ilmaantuu kuin sieniä sateellaa, yksi niistä tunnetaan nimellä Orange Pi. Juuri julkistettu uusi Orange Pi PC 2 on moniottelija, joka toimii suoraan Raspberry Pi:lle tarkoitetulla käyttöjärjestelmäimagella – tai sitten sillä voi ajaa Androidia, Ubuntua tai Debiania.\nMyös Banana Pi -image löytyy tuettujen listalta.\n“Appelsiinipiirakkaan” on leivottu tehokas H5 Cortex A-53 -neliydinsuoritin, Mali450-gpu ja gigatavu jaettua ddr3-muistia. Koneen muistikortinlukija tukee enintään 64 gigatavun sd-muistikorttia, ja yhteydet verkkoon hoituvat gigabitin ethernet-liitännän avulla. Näyttöulostuloa varten korttikoneessa on hdmi-liitäntä. Muita lisälaitteita saa kiinni kolmeen USB 2.0 -liitäntään sekä yhteen OTG-ominaisuudella varustettuun micro-USB-liitäntään.\nOmien projektien rakentelua varten on tarjolla 40 GPIO-pinniä, joiden sijoittelu on yhteensopiva Raspberry PI B+ -koneen kanssa. Kameroiden liittämiseen on CSI-standardia noudattava liitäntä.\nPainoa koko komeudella on 70 grammaa, ja hintaa Kiinasta tilattuna noin 20 euron verran postikuluineen.\nEi ole ei, eiköhän ne tuolta joukosta siis bongaa.\nMelkoista jargonia ja ihan perkeleen työlästä lukea..\nPaha, jos muropaketti menee pilalle. Ollut talvipäiville tekemistä, kun on ollut luettavaa kyseisellä sivustolla.\nAika tyhjänpäiväistä uutisointia joo, mutta onpa edes aiheesta... Ja kuten joku sanoikin niin "työlästä lukea" mutta ovatpa niin lyhyitä ettei kerkeä ruveta v*tuttaan suuremmin\nReactions: Härkönen ja Jahve3\nEikös sampi lupaillut sisältöä kunhan päästään beta-vaiheen yli\nMistä tietää vaikka tulisi useampi asiansa osaava sisällön tuottaja.\nVoi harmi, tuli ikibanni. Vastasin vittuilevaan viestiin vittuillen, niin sain varoituksen modelta (AIF). Vastasin hänelle YV:llä, että eikä vittuilevaan viestiin saa vastata vittuillen ja ilmoitin samalla, että foorumi vaihtuu tiedät kyllä minne, joten anna vaikka ikibanni. Meni pari minuuttia ja sähköpostiin tuli viesti, että sinut on ikibannannut, syy: Modelle vittuilu. eukku:\nNo ei siinä, itsepähän puoliksi pyysin. Tulipahan tuotakin luettua 14 vuotta päivittäin.\nReactions: Lobo, Seiresis, Härkönen ja 8 muuta\nOnko Reima ja Diego tuolla nykyään modeina, sisällöntuottajina vai molempina?\nReactions: erihyva ja Pärre Guudman\nReima moderaattorina ja Diego tuottaa sisältöä .\nReactions: erihyva ja SuperEgo\nYhteensä: 2 234 (Jäsentä: 674, Vierasta: 1 560)


tyttö ruudun takana : esillepanoja\nLähettänyt Neea klo 1.18\ntessa teea 9. kesäkuuta 2018 klo 9.06\nOlipas ihania asetelmia - kaikki sopivasti järjestyksessä eikä mikään ollut tungettu liian täyteen tai ahtaalle!\nNeea 10. kesäkuuta 2018 klo 1.38\nOi kiitos, ihanasta palautteesta! :)\nTaru 10. kesäkuuta 2018 klo 21.57\nOi miten kivalle sun työ vaikuttaa! :) Mä nauttisin kun pääsisin sommittelemaan just Pentikille! Tosin mun sommitelmat ei olis näin nättejä! :)\nNeea 18. kesäkuuta 2018 klo 5.06\nMietin Sinua 19. kesäkuuta 2018 klo 4.51\nIhanasti oot laitellut <3 Pentikillä on mun mielestä aina tosi kivoja esillepanoja, jotka houkuttaa ostamaan! Jäin lukijaksi :)\nNeea 19. kesäkuuta 2018 klo 12.05\nSiihen itsekin ihastuin! On aina mukavaa häärätä erilaisten asetelmien kanssa. Käynpäs myös sun blogin kurkkaamassa! :)